CELEX: 32013D0719
Language: ro
Date: 2013-11-16 00:00:00
Title: 2013/719/UE: Decizia Comisiei din 16 noiembrie 2012 privind ajutorul de stat SA.33305 (2012/C) și SA.29832 (2012/C) pus în aplicare de către Țările de Jos în favoarea ING [notificată cu numărul C(2012) 8238]  Text cu relevanță pentru SEE

14.12.2013   
               
               
                  RO
               
               
                  Jurnalul Oficial al Uniunii Europene
               
               
                  L 337/1
               
            
         DECIZIA COMISIEI
         din 16 noiembrie 2012
         privind ajutorul de stat SA.33305 (2012/C) și SA.29832 (2012/C) pus în aplicare de către Țările de Jos în favoarea ING
         [notificată cu numărul C(2012) 8238]
         (Numai versiunea în limba engleză este autentică)
         (Text cu relevanță pentru SEE)
         (2013/719/UE)
         COMISIA EUROPEANĂ,
         având în vedere Tratatul privind funcționarea Uniunii Europene, în special articolul 108 alineatul (2) primul paragraf,
         având în vedere Acordul privind Spațiul Economic European, în special articolul 62 alineatul (1) litera (a),
         după ce statele membre și părțile interesate au fost invitate să își prezinte observațiile în conformitate cu dispozițiile menționate anterior (1),
         întrucât:
         I.   PROCEDURĂ
         
         
                     (1)
                  
                  
                     La 22 octombrie 2008, Țările de Jos au notificat Comisiei o creștere de 10 miliarde EUR a capitalului („măsura de recapitalizare”) ING Groep N.V. („ING”) sub forma titlurilor de valoare de rangul 1 de bază („titluri de valoare CT1”).
                  
               
                     (2)
                  
                  
                     Prin decizia din 12 noiembrie 2008 („decizia privind salvarea”) (2), Comisia a aprobat temporar măsura de recapitalizare drept ajutor de salvare, având în vedere o serie de angajamente ale Țărilor de Jos și ale ING. Acestea includeau angajamentul de renotificare a măsurii de recapitalizare în cazul în care ar rezulta una dintre următoarele situații care ar reduce în mod considerabil posibilitățile de atingere a obiectivului privind o rentabilitate generală de cel puțin 10 % pe an (3):
                     
                                 —
                              
                              
                                 dacă nu se plătesc dividende timp de doi ani consecutivi sau timp de trei ani în următorii cinci ani ori
                              
                           
                                 —
                              
                              
                                 dacă după o perioadă de tranziție de un an de la data prezentei decizii prețul acțiunilor rămâne în medie mai mic de 13 EUR timp de doi ani consecutivi.
                              
                           
               
                     (3)
                  
                  
                     În decizia privind salvarea, Comisia a considerat că, în timp ce măsura de recapitalizare în sine nu ar fi pusă la îndoială în cazul în care ar rezulta una dintre situațiile de renotificare menționate anterior, o astfel de evoluție ar putea pune totuși la îndoială condițiile de compatibilitate a măsurii și faptul că aceasta ar putea, în special, să impună constrângeri comportamentale suplimentare în cazul în care ar fi în continuare compatibilă cu piața internă.
                  
               
                     (4)
                  
                  
                     La 22 octombrie 2009, Țările de Jos au prezentat un plan de restructurare care includea un catalog de angajamente. Prin decizia din 18 noiembrie 2009 (4) („decizia de restructurare din 2009”), Comisia a aprobat ajutorul de restructurare acordat sau care urma să fie acordat în favoarea ING și planul de restructurare al acesteia. În articolul 1 din decizia respectivă, Comisia a închis o procedură oficială de investigare pe care o deschisese cu privire la o linie de credit pentru active depreciate acordată de către Țările de Jos băncii ING, aprobând măsura respectivă în lumina angajamentelor formulate de către Țările de Jos. În articolul 2 din decizia respectivă, Comisia constată în primul paragraf că ajutorul de restructurare furnizat de către Țările de Jos societății ING constituie ajutor de stat, iar în al doilea paragraf, că ajutorul respectiv este compatibil cu piața comună, în conformitate cu angajamentele prevăzute în anexa II la decizia respectivă.
                  
               
                     (5)
                  
                  
                     La 17 noiembrie 2011, Țările de Jos au notificat Comisiei o solicitare de modificare a angajamentelor pe care se baza decizia de restructurare din 2009; notificarea în cauză era înregistrată drept cazul SA.29832. În loc ca ING să cesioneze Westland Utrecht Bank („WUB”), astfel cum se prevedea în angajamentele pe care se baza decizia de restructurare din 2009 (denumite în continuare „angajamentul WUB”), Țările de Jos au propus ca ING să integreze părți din WUB în cadrul Nationale Nederlanden Bank („NN Bank”) și să cesioneze entitatea integrată ca parte din ING Insurance Europe. De asemenea, Țările de Jos au solicitat o extindere a perioadei de cesionare a WUB prevăzută în decizia de restructurare din 2009.
                  
               
                     (6)
                  
                  
                     La 21 noiembrie 2011, Țările de Jos au renotificat Comisiei măsura de recapitalizare în cazul SA.33305. Notificarea respectivă a fost declanșată de neplata de către ING a unui cupon Țărilor de Jos timp de doi ani consecutivi (în 2010 pentru 2009 și în 2011 pentru 2010).
                  
               
                     (7)
                  
                  
                     La 5 decembrie 2011, Comisia a primit din partea Mediobanca informații potrivit cărora ING Direct (5) din Italia ar fi încălcat interdicția privind determinarea prețului pe piață care viza banca ING ca urmare a angajamentelor formulate de Țările de Jos în cadrul deciziei de restructurare din 2009 (6).
                  
               
                     (8)
                  
                  
                     Țările de Jos și ING au vizat o anulare parțială a deciziei de restructurare din 2009 în cauzele conexate T-29/10 și T-33/10. Prin hotărârea sa din 2 martie 2012 (7), Tribunalul a anulat primul și al doilea paragraf din articolul 2 din decizia de restructurare din 2009, precum și anexa II la decizia respectivă (8).
                  
               
                     (9)
                  
                  
                     Din cauza faptului că Tribunalul a anulat dispozițiile în cauză, Comisia a fost nevoită să reevalueze ajutorul de restructurare, revenind la situația în care se afla la 18 noiembrie 2009. În consecință, la 11 mai 2012 Comisia a adoptat o nouă decizie („decizia de restructurare din 2012”) (9), considerând că modificarea (10) condițiilor de rambursare a titlurilor de valoare CT1 constituia ajutor de stat și că măsura în cauză, precum și toate celelalte măsuri de restructurare acordate în contextul planului de restructurare în favoarea ING erau compatibile cu piața internă. Comisia și-a bazat decizia de compatibilitate, printre altele, pe angajamentele furnizate în contextul planului de restructurare din 22 octombrie 2009, care sunt reproduse în anexa la decizia de restructurare din 2012 (11).
                  
               
                     (10)
                  
                  
                     Prin decizia din 11 mai 2012 („decizia de deschidere a procedurii oficiale de investigare”) (12), Comisia a inițiat procedura prevăzută la articolul 108 alineatul (2) din Tratatul privind funcționarea Uniunii Europene, cu scopul de a investiga următoarele trei aspecte:
                     
                                 —
                              
                              
                                 dacă remunerarea măsurii de recapitalizare era în continuare adecvată având în vedere că ING nu a mai plătit cupoane statului din 2009, ceea ce a condus la angajamentul de renotificare din motivele descrise la considerentul 2;
                              
                           
                                 —
                              
                              
                                 dacă modificările propuse cu privire la angajamente, în special alternativa propusă de către Țările de Jos ca substitut pentru angajamentul WUB, asigură compatibilitatea ajutorului de restructurare;
                              
                           
                                 —
                              
                              
                                 dacă ING Direct a practicat o politică de prețuri agresivă, în special în Italia.
                              
                           
               
                     (11)
                  
                  
                     Decizia de deschidere a procedurii oficiale de investigare a fost publicată în Jurnalul Oficial al Uniunii Europene la 30 august 2012. Comisia a invitat părțile interesate să își prezinte observațiile. Comisia a primit observații din partea a diferite părți terțe.
                  
               
                     (12)
                  
                  
                     Prin e-mail-ul din 13 iunie 2012, Țările de Jos au reacționat la decizia Comisiei de deschidere a procedurii oficiale de investigare. Pe lângă informațiile referitoare la ING Direct, în special la ING Direct Italia, reacția respectivă includea un document menit să răspundă la întrebările ridicate în decizia de deschidere a procedurii oficiale de investigare privind alternativa la angajamentul WUB, precum și o solicitare de suspendare a termenului-limită de cesionare și numirea unui cesionar mandatat.
                  
               
                     (13)
                  
                  
                     La 15 iunie 2012, Țările de Jos au propus, de asemenea, angajamente suplimentare, inclusiv un angajament privind un calendar strict de rambursare a titlurilor de valoare CT1 restante. Mai mult, Țările de Jos indicau faptul că urmau să modifice calendarul de cesionare pentru ING Insurance (13), inclus în planul de restructurare din 22 octombrie 2009, prezentând în acest sens o propunere de prelungire a măsurilor de ordin comportamental care vizau ING. Potrivit Țărilor de Jos, propunerile respective ar permite Comisiei să concluzioneze că ajutorul de restructurare era compatibil cu piața internă.
                  
               
                     (14)
                  
                  
                     La 19 iunie 2012, Comisia a avut o reuniune cu reprezentanții ING, NN Bank și ai Țărilor de Jos, pe parcursul căreia NN Bank a prezentat Comisiei un addendum la planul de afaceri descris în decizia de deschidere a procedurii oficiale de investigare (14).
                  
               
                     (15)
                  
                  
                     Reuniunile ulterioare dintre Comisie, ING și Țările de Jos au avut loc, în special, la 25 iulie, 24 august, 6, 17, 18 și 26 septembrie și la 1 octombrie 2012. În paralel cu discuțiile respective, Țările de Jos au furnizat informații privind procesul de cesionare a ING Insurance, modelul de afaceri al NN Bank și politica de tarifare a ING Direct Europe, în special la 23 august și la 14, 24 și 25 septembrie 2012.
                  
               
                     (16)
                  
                  
                     La 23 august 2012, Țările de Jos au prezentat un studiu al RBB Economics care descria modalitățile prin care puteau fi evitate efectele negative asupra concurenței ale interdicției privind determinarea prețului pe piață în cazul ING Direct Europe, care era vizată de angajamentul Țărilor de Jos înregistrat în anexa la decizia de restructurare din 2012. Prin e-mail-ul din 5 septembrie 2012, Comisia a adresat anumite întrebări referitoare la studiul respectiv, solicitând date cantitative care să aducă argumente în sprijinul declarațiilor RBB Economics. La 13 septembrie 2012, Țările de Jos au furnizat o anexă a RBB Economics din 11 septembrie 2012 care răspundea la întrebările Comisiei, dar nu conținea date cantitative suplimentare. ING a furnizat o serie de date suplimentare utilizate de către RBB Economics la 14 septembrie 2012, precum și informații suplimentare pe parcursul unei reuniuni tehnice cu Comisia la 17 septembrie 2012.
                  
               
                     (17)
                  
                  
                     La 14 septembrie 2012, Țările de Jos au prezentat un bilanț estimativ actualizat pentru NN Bank („planul de afaceri al NN Bank”).
                  
               
                     (18)
                  
                  
                     La 31 octombrie 2012, Țările de Jos au solicitat în mod oficial Comisiei să modifice decizia de restructurare din 2012, în special termenele-limită de cesionare a ING Insurance, prezentând un nou catalog de angajamente care conține modificările solicitate cu privire la termenele-limită de cesionare a ING Insurance și care modifică solicitarea notificată anterior cu privire la modificarea termenului-limită de cesionare a WUB, precum și solicitarea inițială de modificare descrisă în decizia de deschidere a procedurii oficiale de investigare. Noul catalog de angajamente ar modifica anumite elemente ale planului de restructurare din 22 octombrie 2009 și ar înlocui angajamentele înregistrate în anexa la decizia de restructurare din 2012 (15). Angajamentele respective ar intra în vigoare de la data deciziei Comisiei de modificare a deciziei de restructurare din 2012. Catalogul de angajamente este însoțit de două documente separate. Unul specifică detaliile interdicției privind determinarea prețului pe piață pentru ING Direct Europe, care nu ar face parte din decizia de modificare, dar care ar sta la baza deciziei Comisiei de monitorizare a deciziei de restructurare din 2012 modificată. Celălalt document include principiile care trebuie aplicate lichidării interne a anuităților variabile (VA) în Statele Unite și a produselor financiare americane ale ING, fiind considerat drept o anexă separată.
                  
               
                     (19)
                  
                  
                     Comisia subliniază faptul că Țările de Jos acceptă în mod excepțional ca prezenta decizie să fie adoptată în limba engleză.
                  
               II.   FAPTE
         
         2.1   DESCRIEREA ING
         
                     (20)
                  
                  
                     ING este formată din ING Groep N.V., o societate-mamă holding care controlează activitățile bancare ale ING prin intermediul ING Bank N.V. („ING Bank”) și activitățile sale de asigurare prin intermediul ING Verzekeringen N.V. („ING Insurance”).
                  
               
                     (21)
                  
                  
                     În raportarea sa pe segmente, ING împarte ING Bank, în funcție de ramurile de activitate, în servicii bancare cu amănuntul, servicii bancare comerciale și ING Direct. Dimpotrivă, ING Insurance utilizează o structură de raportare pe zone geografice: Insurance Benelux (care include activitatea de asigurare a ING din Țările de Jos, „Nationale Nederlanden”, cunoscută, de asemenea, sub denumirea de „NN”), Insurance Central & rest of Europe, Insurance US și Insurance Asia/Pacific). O descriere mai detaliată a segmentelor de activitate ale ING este disponibilă în considerentele (20)-(37) ale deciziei de restructurare din 2012.
                  
               
                     (22)
                  
                  
                     Tabelul 1 sintetizează principalele date financiare ale ING pentru perioada 2007-2011. În pofida faptului că ING a avut profit în 2010 și 2011, aceasta nu a plătit dividende acționarilor săi. În consecință, aceasta nu a plătit cupoane Țărilor de Jos.
                     
                        Tabelul 1
                     
                     
                        Principalele date financiare ale ING pentru perioada 2007-2011
                     
                     
                                 An
                              
                              
                                 2007
                              
                              
                                 2008
                              
                              
                                 2009
                              
                              
                                 2010
                              
                              
                                 2011
                              
                           
                                 Venit total (milioane EUR)
                              
                              
                                 73 672 
                              
                              
                                 64 248 
                              
                              
                                 46 928 
                              
                              
                                 54 105 
                              
                              
                                 55 794 
                              
                           
                                 Venit net (în milioane EUR)
                              
                              
                                 9 238 
                              
                              
                                 – 868 
                              
                              
                                 –1 006 
                              
                              
                                 2 810 
                              
                              
                                 5 766 
                              
                           
                                 Active totale (în miliarde EUR)
                              
                              
                                 1 313 
                              
                              
                                 1 332 
                              
                              
                                 1 164 
                              
                              
                                 1 247 
                              
                              
                                 1 279 
                              
                           
                                 Capital propriu total (în miliarde EUR)
                              
                              
                                 37 
                              
                              
                                 17 
                              
                              
                                 34 
                              
                              
                                 41 
                              
                              
                                 47 
                              
                           
                                 Valori noționale existente de titluri de valoare CT1 (în miliarde EUR)
                              
                              
                                  
                              
                              
                                 10 
                              
                              
                                 5 
                              
                              
                                 5 
                              
                              
                                 3 
                              
                           
               2.2   PLANUL DE RESTRUCTURARE APROBAT ÎN DECIZIA DE RESTRUCTURARE DIN 2012
         
                     (23)
                  
                  
                     ING pune în prezent în aplicare planul de restructurare din 22 octombrie 2009 pe baza angajamentelor menționate în anexa la decizia de restructurare din 2012. Un mandatar însărcinat cu monitorizarea supraveghează punerea în aplicare de către ING, printre altele, a angajamentului WUB și a angajamentelor conform cărora ING și ING Direct Europe vor respecta interdicțiile privind determinarea prețului pe piață.
                  
               2.3   DIFICULTĂȚI PRIVIND PUNEREA ÎN APLICARE A ANGAJAMENTELOR PE CARE SE BAZEAZĂ DECIZIA PRIVIND SALVAREA ȘI DECIZIA DE RESTRUCTURARE DIN 2012
         
            Renotificarea măsurii de recapitalizare
         
         
                     (24)
                  
                  
                     ING are obligația de a plăti Țărilor de Jos cupoanele aferente titlurilor de valoare CT1 în momentul în care se plătesc dividende pentru acțiunile obișnuite. În momentul adoptării deciziei privind salvarea, ING a declarat că își va continua politica de dividende în cazul în care situația de pe piață permite acest lucru. Cu toate acestea, întrucât ING nu a plătit dividende în 2010 și 2011, Țările de Jos au renotificat la 21 noiembrie 2011 măsura de recapitalizare în conformitate cu angajamentul său pe care se bazează decizia privind salvarea. Angajamentul de renotificare viza să asigure o remunerare suficientă în lumina incertitudinii privind plata cupoanelor intrinseci titlurilor de valoare CT1.
                  
               
            Dificultăți privind punerea în aplicare a angajamentului WUB și a angajamentelor privind cesionarea asigurărilor (16) – modificarea angajamentelor respective cu scopul de a asigura compatibilitatea ajutorului de restructurare
         
         
                     (25)
                  
                  
                     În toamna lui 2010, ING a organizat un sondaj de piață pentru a stabili dacă actorii de pe piață erau interesați să achiziționeze WUB. ING a contactat numeroși actori de pe piață (17). Nu a existat un interes real cu privire la WUB. Mandatarul însărcinat cu monitorizarea a prezentat rezultatele sondajului de piață în rapoartele sale din septembrie 2010, noiembrie 2010 și ianuarie 2011 (18). Prin urmare, Țările de Jos au reconceput angajamentul WUB și au notificat modificarea Comisiei. Noul concept viza integrarea unor părți din WUB în cadrul NN Bank, care face parte din activitatea ING de asigurare în Europa. Structura respectivă, prin care părți din WUB urmau să fie integrate în cadrul NN Bank, o mare parte din portofoliul ipotecar istoric (în valoare de 34 miliarde EUR) fiind reținut de către ING, este numită de către Țările de Jos și ING drept scenariul Van Gogh.
                  
               
                     (26)
                  
                  
                     Pe lângă dificultățile privind îndeplinirea angajamentului WUB, ING s-a confruntat cu dificultăți în ceea ce privește punerea în aplicare a angajamentului de cesionare a ING Insurance. ING a intenționat inițial să îndeplinească angajamentul de cesionare a ING Insurance prin intermediul unei oferte publice inițiale („OPI”) care ar acoperi întreaga activitate ING Insurance, însă a hotărât ulterior să utilizeze două OPI separate, una pentru Eurasia (19) și o alta pentru Statele Unite în locul unei singure OPI. Cu toate acestea, având în vedere înrăutățirea mediului economic și a situației pieței în Europa, ING și-a modificat scenariul de bază privind o singură OPI pentru activitatea ING EurAsia Insurance și intenționează să exploreze posibilitățile de cesionare separată a unei părți din elementele constitutive ale activității EurAsia Insurance.
                  
               
                     (27)
                  
                  
                     Potrivit Țărilor de Jos, evoluțiile macroeconomice și în materie de reglementare, evaluările nefavorabile și propria expunere a ING la aspectele din cadrul sectorului au întârziat cesionarea ING Insurance. În ceea ce privește mediul macroeconomic, ratele investițiilor pe termen lung au continuat să scadă atât în Țările de Jos, cât și în Statele Unite, pasivele companiilor de asigurări înregistrând, prin urmare, o creștere. În plus, extinderea crizei datoriei suverane la nivel european a avut un impact asupra valorii activelor asiguratorilor de viață. Există o incertitudine cu privire la noile norme ale Directivei Solvabilitate II (20), care împiedică investitorii publici și partenerii industriali să evalueze în mod corespunzător o companie de asigurări. Potrivit Țărilor de Jos, criteriile de evaluare s-au deteriorat, indicii asigurărilor de viață din Europa și Statele Unite fiind comercializați la un nivel istoric de aproximativ 0,4 ori valoarea contabilă a capitalului propriu (de la 0,9 ori valoarea sa contabilă în a doua jumătate a anului 2009).
                  
               
                     (28)
                  
                  
                     Mai mult, […] (*1) Nationale Nederlanden a […] prin menținerea incertitudinii cu privire la un caz de vânzări inadecvate la nivel de sector în Țările de Jos (așa-numitul Woekerpolissen). În ceea ce privește ING Insurance US, ING a menționat că […] în legătură cu produsele VA, care constituie o mare parte din bilanțul ING Insurance US (21).
                  
               
                     (29)
                  
                  
                     În acest context, ING nu își va mai putea cesiona activitatea de asigurare până la sfârșitul anului 2013, fapt confirmat de Țările de Jos în răspunsul la decizia Comisiei de deschidere a procedurii oficiale de investigare.
                  
               
            Presupusa politică de prețuri agresivă practicată de ING Direct în Italia
         
         
                     (30)
                  
                  
                     Prin scrisoarea din 5 decembrie 2011, Mediobanca a pretins că ING a acționat ca un lider de preț pe piața din Italia, nerespectând interdicția privind determinarea prețului pe piață. Mai precis, aceasta a susținut că în a patra săptămână din septembrie 2011 (19-25 septembrie), ING Direct Italia și-a ridicat rata dobânzii nete anuale pentru noii clienți de la 3,50 % (rata aplicabilă în săptămâna anterioară, care fusese valabilă cel puțin din cea de-a patra săptămână a lunii iunie 2011) la 4,20 %, acționând astfel ca un lider de preț pe piață. Potrivit Mediobanca, ca rezultat al noii oferte ING Direct Italia, Banca Sistema și-a ridicat rata dobânzii nete anuale la 4,25 % pentru toți clienții în ultima săptămână din septembrie 2011 (26-30 septembrie), ceea ce a transformat-o – cel puțin teoretic – într-un produs mai competitiv (22).
                  
               III.   MOTIVE ALE DECIZIEI DE DESCHIDERE A PROCEDURII OFICIALE DE INVESTIGARE
         
         
                     (31)
                  
                  
                     În decizia de deschidere a procedurii oficiale de investigare Comisia a menționat următoarele îndoieli cu privire la modificările propuse de către Țările de Jos și la capacitatea acestora de a garanta în continuare compatibilitatea măsurii de recapitalizare și a ajutorului de restructurare cu piața internă:
                  
               
            Îndoieli cu privire la remunerarea adecvată a măsurii de recapitalizare
         
         
                     (32)
                  
                  
                     ING pare să fi urmat o strategie oportunistă de remunerare în legătură cu titlurile de valoare CT1, care pare să fie în contradicție cu intențiile sale anterioare declarate cu privire la politica de distribuire a dividendelor. Potrivit Comisiei, ING pare să fi urmat o politică de distribuire care limita plata cupoanelor către stat, în timp ce ING era capabilă să plătească dividende din profiturile realizate. Prin urmare, în lipsa unor constrângeri comportamentale stricte cu privire la condițiile de remunerare aferente titlurilor de valoare CT1, Comisia se îndoia că va mai considera în continuare măsura de recapitalizare ca fiind compatibilă cu piața internă fără alte modificări, în conformitate cu rezervele exprimate la considerentul (32) al deciziei privind salvarea.
                  
               
                     (33)
                  
                  
                     În special, reieșea că erau necesare constrângeri comportamentale pentru a aborda „măsura de arbitraj al ajutorului de stat”, prin care beneficiarul ia decizii strategice care urmăresc să minimizeze rentabilitatea statului membru, care ar fi fost obținută de către acesta din urmă dacă beneficiarul ar fi urmat cursul obișnuit al activității. În viziunea Comisiei, astfel de constrângeri ar fi putut consta într-o creștere a remunerației, o clarificare a calendarului de rambursare sau o combinație de astfel de măsuri.
                  
               
            Îndoieli cu privire la modificarea angajamentelor propusă cu scopul de a garanta compatibilitatea ajutorului de restructurare
         
         
                     (34)
                  
                  
                     ING a propus integrarea WUB în cadrul NN Bank, astfel cum se descrie la considerentul (4) de mai sus. Propunerea de cesionare a WUB după integrarea acesteia în cadrul NN Bank nou-înființate a fost notificată Comisiei. Pe baza unei evaluări preliminare a informațiilor și a previziunilor financiare, descrise la considerentele (39)-(78) ale deciziei de deschidere a procedurii oficiale de investigare, Comisia și-a exprimat îndoielile cu privire la faptul că NN Bank ar urma să fie o entitate independentă și că cesionarea acesteia ar avea aceeași valoare concurențială ca și angajamentul inițial al WUB.
                  
               
                     (35)
                  
                  
                     În special, Comisia și-a exprimat îndoielile cu privire la faptul că NN Bank era comparabilă, în ceea ce privește domeniul de aplicare și oferta de produse, cu angajamentul WUB (întrucât prima bancă deținea cote de piață și criterii financiare mai scăzute decât cea de-a doua), nefiind convinsă că NN Bank va deveni suficient de puternică pentru a se transforma într-un actor semnificativ în viitorul apropiat.
                  
               
                     (36)
                  
                  
                     De asemenea, Comisia și-a exprimat îndoielile cu privire la faptul că NN Bank va fi capabilă să funcționeze drept un actor independent pe piață. Informațiile furnizate Comisiei nu îi permiteau acesteia să stabilească cu suficientă certitudine că NN Bank era suficient de eficientă și că aceasta beneficia de un acces suficient la finanțare pentru a-și putea susține și extinde afacerea. De asemenea, informațiile respective nu stabileau viabilitatea entității. Mai mult, Comisia se întreba, având în vedere evoluțiile pieței bazate pe cele mai recente informații disponibile, dacă putea fi confirmat în continuare calendarul privind vânzarea ING Insurance până în 2013, menit să asigure independența noii bănci, și a solicitat un calendar actualizat de cesionare a ING Insurance Europe. Pe baza celor menționate anterior, Comisia și-a exprimat îndoielile cu privire la faptul că modificarea propusă va asigura în continuare compatibilitatea ajutorului.
                  
               
            Îndoieli cu privire la politica de prețuri a ING Direct în Italia
         
         
                     (37)
                  
                  
                     Comisia a hotărât să investigheze politica de prețuri a ING Direct în Italia. Potrivit Mediobanca, în cazul în care afirmația acesteia va fi confirmată, politica de prețuri a ING Direct ar fi ridicat îndoieli cu privire la respectarea de către ING a angajamentului pe care se baza decizia privind salvarea, și anume de a se abține de la extinderea activităților sale comerciale, lucru pe care nu l-ar fi întreprins dacă nu ar fi făcut obiectul măsurii de recapitalizare. De asemenea, investigația Comisiei vizează întrebarea dacă piața relevantă pentru evaluarea strategiei în materie de prețuri a ING Direct este piața generală a economiilor și produselor ipotecare sau piața mai specializată a economiilor și creditelor ipotecare prin internet.
                  
               IV.   OBSERVAȚII ALE PĂRȚILOR TERȚE
         
         
                     (38)
                  
                  
                     Comisia a primit următoarele observații ale părților terțe:
                  
               
            Observații ale ING
         
         
                     (39)
                  
                  
                     Potrivit ING, angajamentul de renotificare din decizia privind salvarea permite Comisiei numai să evalueze dacă ING va fi capabilă să plătească o remunerație de cel puțin 10 % pe an.
                  
               
                     (40)
                  
                  
                     La 21 decembrie 2009 ING a răscumpărat 500 de milioane titluri de valoare CT1 (cu o valoare nominală de 5 miliarde EUR), cu o rentabilitate de 15 % pentru Țările de Jos. În plus, la 13 mai 2011 ING a răscumpărat 200 de milioane titluri de valoare CT1 suplimentare (cu o valoare nominală de 2 miliarde EUR), cu o rentabilitate de 19,5 % pentru Țările de Jos, oferindu-le acestora o rentabilitate globală a rambursării de 17 % pe an (7 miliarde EUR). În consecință, potrivit ING, nu pot exista îndoieli semnificative cu privire la faptul că statul va beneficia de o rentabilitate globală de cel puțin 10 % pe an.
                  
               
                     (41)
                  
                  
                     Potrivit ING, decizia privind salvarea nu a luat (și nu putea lua) în considerare evoluțiile din următorii cinci ani (criza datoriei suverane). În decizia de restructurare din 2012, Comisia a acceptat planul de restructurare cu privire la ING care indica faptul că ING se aștepta să fie capabilă să plătească dividende pentru acțiunile obișnuite începând cu 2013. În consecință, nu existau motive să se considere că ING urma să plătească dividende în perioada 2008-2013. Ca răspuns la decizia de deschidere a procedurii oficiale de investigare, ING consideră că politica sa de dividende nu a fost oportunistă. Deși ING a declarat profituri în 2010 și 2011, aceasta a fost nevoită să le păstreze pentru a construi niveluri de capital conforme cu noile cerințe ale acordului Basel III (23).
                  
               
                     (42)
                  
                  
                     ING subliniază faptul că scenariul Van Gogh constituie o oportunitate sporită de atingere a obiectivului Comisiei privind crearea unei afaceri viabile și competitive de sine stătătoare și separată de afacerea reținută de către ING.
                  
               
                     (43)
                  
                  
                     În temeiul scenariului Van Gogh, NN Bank va avea acces la mai mulți clienți și va funcționa sub o marcă de servicii cu amănuntul mai puternică decât s-a anticipat în angajamentul WUB. De asemenea, scenariul Van Gogh include o finanțare a portofoliului pentru o perioadă de timp mai lungă decât cea prevăzută în angajamentul WUB, rezultatul fiind o bancă cu un avantaj concurențial pe piețele actuale având în vedere lipsa unui registru de înregistrări mai vechi și a posibilităților sale diversificate de finanțare. În combinație cu WUB, NN Bank este bine poziționată pentru a crește pe piața actuală plină de provocări.
                  
               
                     (44)
                  
                  
                     Până la OPI a ING Insurance Europe, atât ING Insurance Europe, cât și WUB vor funcționa separat de restul societății ING cu scopul de a fi independente. În plus, ING a propus măsuri de izolare suplimentare cu scopul de a garanta pe viitor independența entității integrate rezultate din WUB și din banca NN Bank nou-înființată. Potrivit ING, scenariul Van Gogh îndeplinește prin urmare și chiar depășește obiectivele Comisiei.
                  
               
                     (45)
                  
                  
                     ING subliniază că nu există dovezi care să ateste faptul că ING Direct din Italia ar fi încălcat interdicția privind determinarea prețului pe piață. Plângerea Mediobanca referitoare la respectarea de către ING Direct din Italia a interdicției privind determinarea prețului pe piață este nefondată. Mediobanca a menționat un singur caz concret (septembrie 2011), care este totuși incorect, întrucât Banca Sistema a oferit o rată mai bună decât ING. În special, Banca Sistema oferea deja o rată de 4,25 % la 30 august 2011, care a fost inclusă în informațiile furnizate Comisiei la 13 iunie 2012.
                  
               
                     (46)
                  
                  
                     Potrivit ING, îndoielile Comisiei cu privire la atingerea de către ING a cotei sale de piață în lipsa unui ajutor de stat sunt nefondate. ING a demonstrat că, de când a primit ajutorul de stat, cota sa pe piața din Italia nu a crescut. În orice caz, niciunul dintre ajutoarele primite de către ING nu avea legătură cu ING Direct Europe (inclusiv ING Direct din Italia).
                  
               
                     (47)
                  
                  
                     ING consideră că nu a urmărit o strategie foarte riscantă. Pierderile deduse de către ING din investiții, precum și provizioanele bancare pentru pierderile din împrumuturi („LLP”) sunt rezultatul crizei și al măsurilor specifice de eliminare a riscurilor adoptate de către ING pentru a se proteja împotriva impactului crizei respective.
                  
               
                     (48)
                  
                  
                     ING consideră că Comisia, mandatarul însărcinat cu monitorizarea și ING au convenit că valoarea de referință aferentă interdicției privind determinarea prețului pe piață vizează întreaga piață: online și offline, acoperind concurenții mici și mari. De asemenea, ING consideră că nu există motive să se facă o distincție între piața online și offline de produse financiare având în vedere că nu mai există bănci online și offline pure.
                  
               
            Observații ale De Nederlandsche Bank NV
         
         
                     (49)
                  
                  
                     De Nederlandsche Bank NV („DNB”) este autoritatea de supraveghere prudențială a instituțiilor financiare din Țările de Jos și în această calitate dorește să se pronunțe cu privire la următoarele aspecte:
                     
                                 —
                              
                              
                                 adecvarea remunerării măsurii de recapitalizare și decizia ING de a nu plăti dividende timp de trei ani consecutivi;
                              
                           
                                 —
                              
                              
                                 înlocuirea cesionării WUB cu scenariul Van Gogh.
                              
                           
               
                     (50)
                  
                  
                     În ceea ce privește problema remunerării, DNB menționează că, în opinia sa, ING nu se afla în poziția de a plăti dividende acționarilor săi. În acest sens, DNB explică că, ceteris paribus (24), plata dividendelor reduce capitalul unei instituții, prin urmare, aceasta nu trebuie analizată dintr-o perspectivă prudențială. De asemenea, DNB explică că evaluările sale prudențiale sunt prospective și că acestea iau în considerare, de exemplu, cerințele de reglementare aflate în continuă schimbare. În mod concret, DNB face referire la introducerea acordului Basel III, care va crește în mod semnificativ cerințele de capital pentru bănci. În opinia DNB, „singura modalitate importantă de creștere în cadrul acestor noi cerințe constă în reținerea câștigurilor”. DNB menționează că în 2010 și în 2011 ING și DNB s-au aflat într-un dialog continuu prin care ING a încercat să maximizeze rambursarea ajutorului de stat sub constrângerea conform căreia poziția de capital trebuia să rămână acceptabilă din punct de vedere prudențial. În consecință, poziția de capital a ING nu îi permitea acesteia să plătească dividende sau să se angajeze în orice alte activități care să reducă suplimentar poziția de capital de bază a ING.
                  
               
                     (51)
                  
                  
                     De asemenea, DNB a făcut observații cu privire la viabilitatea scenariului Van Gogh. DNB susține că în momentul în care analizează WUB separat, marea majoritate a activităților comerciale ale WUB sunt determinate mai degrabă de active (împrumuturi) decât de pasive (economii). În consecință, modelul de afaceri al WUB determinat de active va prezenta întotdeauna în mod inerent o anumită lacună privind finanțarea serviciilor cu amănuntul. Luând în considerare dificultatea obținerii unei finanțări suficiente pe piața de servicii bancare cu ridicata în climatul economic actual, este esențial ca WUB să găsească o companie-mamă puternică care să pună la dispoziție sume semnificative pentru finanțare cu scopul de a garanta viabilitatea WUB. Având în vedere lacuna de finanțare a WUB, DNB consideră că este de la sine înțeles că ING se afla în incapacitatea de a găsi un cumpărător pentru WUB care să fie dispus și capabil să furnizeze sume semnificative pentru a finanța nevoile WUB.
                  
               
                     (52)
                  
                  
                     Din perspectiva DNB, principalul avantaj al scenariului Van Gogh în comparație cu angajamentul WUB constă în faptul că baza de active a WUB care va fi transferată în cadrul scenariului Van Gogh este mai mică decât în cadrul angajamentului WUB. Este necesară o finanțare mai redusă pentru a acoperi activele respective care transformă scenariul Van Gogh într-o propunere mai viabilă. DNB concluzionează că nu ar fi acceptat achiziționarea de către NN Bank a unei operațiuni mai largi determinată de active, dar că dimensiunea companiei din scenariul Van Gogh este o soluție acceptabilă din punct de vedere prudențial.
                  
               
            Observații ale Nationale Nederlanden (25)
         
         
                     (53)
                  
                  
                     Nationale Nederlanden face observații cu privire la viabilitatea și puterea concurențială a NN Bank în cadrul scenariului Van Gogh. Nationale Nederlanden susține că nu are îndoieli cu privire la viabilitatea NN Bank și că NN Bank și WUB vor obține împreună o putere concurențială mai mare decât pe cont propriu. În acest sens, Nationale Nederlanden subliniază, în cazul NN Bank, modelul de afaceri mai echilibrat și mai diversificat, bilanțul mai puternic care ar trebui să ofere un acces stabil la finanțare (un factor de succes esențial pentru concurență), accesul la 2,5 milioane de clienți, un model de distribuție mai larg și o sensibilizare sporită cu privire la marca comercială a NN Bank.
                  
               
                     (54)
                  
                  
                     Nationale Nederlanden consideră că o bancă care nu dispune de o rețea fizică de sucursale este mai atractivă decât o bancă cu costurile operaționale ale unei rețele de sucursale moștenite. În ceea ce privește conturile curente, aceasta consideră că oferta de conturi curente ar fi mai degrabă o sarcină strategică impusă NN Bank decât un avantaj concurențial.
                  
               
                     (55)
                  
                  
                     Nationale Nederlanden concluzionează că scenariul Van Gogh va spori capacitățile și amploarea activităților bancare cu amănuntul mai rapid decât ar putea realiza NN Bank pe cont propriu.
                  
               
            Observații ale consiliului angajaților WUB
         
         
                     (56)
                  
                  
                     Consiliul angajaților WUB face observații cu privire la scenariul Van Gogh și indică faptul că trebuie într-adevăr să se asigure faptul că noua bancă va fi viabilă pe termen lung. Consiliul angajaților menționează o serie de exemple în cazul cărora noua bancă va trebui să dezvolte o politică mai dinamică în acest scop (inovarea în domeniul produselor cu scopul de a anticipa noua politică guvernamentală referitoare la creditele ipotecare, noile evoluții referitoare la intermediari, noile canale de distribuție și tehnologia informației).
                  
               
                     (57)
                  
                  
                     Consiliul angajaților insistă asupra faptului că o decizie rapidă a Comisiei ar fi, de asemenea, în interesul angajaților WUB.
                  
               
            Observații ale WUB
         
         
                     (58)
                  
                  
                     Comitetul executiv al WUB face observații cu privire la viabilitatea și puterea concurențială a noii NN Bank în urma integrării WUB. Comitetul executiv consideră că NN Bank este viabilă și competitivă din diferite motive.
                  
               
                     (59)
                  
                  
                     În primul rând, în opinia comitetului executiv, o bancă de mici dimensiuni precum NN Bank necesită o companie-mamă puternică precum Nationale Nederlanden, care să îmbunătățească, de exemplu, accesul la piața de servicii bancare cu ridicata.
                  
               
                     (60)
                  
                  
                     În al doilea rând, comitetul executiv constată că piața olandeză a creditelor ipotecare este una plină de provocări și că principalul canal de distribuție (intermediarii independenți) face obiectul unor modificări semnificative. Noua NN Bank va putea să pună în aplicare o strategie multi-distribuțională (de exemplu, cu agenți afiliați și distribuție directă).
                  
               
                     (61)
                  
                  
                     În al treilea rând, comitetul executiv vede, de asemenea, o valoare adăugată în ceea ce privește numele cu rezonanță al Nationale Nederlanden și reputația acesteia pe piață.
                  
               
                     (62)
                  
                  
                     În cele din urmă, comitetul executiv consideră, de asemenea, că scenariul Van Gogh va permite NN Bank să își concentreze resursele pe o singură organizație și o singură marcă comercială. În consecință, acesta îmbunătățește eficiența organizației și impactul asupra concurenței.
                  
               
                     (63)
                  
                  
                     Ca o ultimă remarcă, comitetul executiv menționează, de asemenea, faptul că scenariul Van Gogh este singura opțiune fezabilă de cesionare disponibilă la momentul actual.
                  
               
                     (64)
                  
                  
                     Într-o scrisoare separată, directorii de supraveghere independentă ai WUB își exprimă sprijinul cu privire poziția comitetului executiv, subliniind în mod explicit că aprobă scrisoarea acestuia.
                  
               
            Observații ale Vereniging Eigen Huis
         
         
                     (65)
                  
                  
                     Vereniging Eigen Huis, o asociație olandeză a proprietarilor de locuințe formată din 700 000 de deținători de credite ipotecare, au prezentat un film documentar intitulat „Uw hypotheek als melkkoe” [„Ipoteca dumneavoastră este ca o vacă de muls”], care prezintă piața olandeză a creditelor ipotecare (aspecte precum creșterea prețurilor la creditele ipotecare în Țările de Jos, modificarea contextului concurențial în Țările de Jos și interdicțiile privind determinarea prețului pe piață). Asociația respectivă subliniază informațiile relevante pentru cea de-a treia evaluare (și anume, politica de prețuri a ING Direct din Italia).
                  
               
            Reacția Țărilor de Jos la observațiile părților terțe
         
         
                     (66)
                  
                  
                     Țările de Jos iau notă de faptul că părțile terțe au prezentat observații cu privire la problemele de viabilitate a WUB și la scenariul Van Gogh. Toți comentatorii sprijină scenariul Van Gogh drept o alternativă acceptabilă la angajamentul inițial al WUB. În plus, Țările de Jos iau notă de remarca DNB potrivit căreia scenariul Van Gogh este o soluție acceptabilă din punct de vedere prudențial.
                  
               
                     (67)
                  
                  
                     În urma parcurgerii tuturor observațiilor, Țările de Jos au încredere în continuare că scenariul Van Gogh va oferi un nou actor viabil și competitiv pe piața olandeză a serviciilor bancare cu amănuntul. De asemenea, Țările de Jos iau notă de reflecțiile referitoare la impactul negativ al perioadei de incertitudine privind, de exemplu, angajații și alți acționari. Țările de Jos speră că o decizie privind modificările planului de restructurare pentru ING va oferi garanțiile necesare WUB și angajaților săi. În cele din urmă, în ceea ce privește observațiile Vereniging Eigen Huis, Țările de Jos subliniază faptul că filmul documentar menționat anterior face referire la piața olandeză a creditelor ipotecare, sugerând contactarea autorității olandeze în materie de concurență cu privire la chestiunea respectivă. Țările de Jos observă că cea de-a treia chestiune care urmează să fie analizată de către Comisie vizează plângerile Mediobanca referitoare la aderarea ING Direct la interdicția privind determinarea prețului pe piața din Italia.
                  
               V.   POZIȚIA ȚĂRILOR DE JOS
         
         5.1   EVOLUȚII ECONOMICE CARE AFECTEAZĂ ING ÎN CEEA CE PRIVEȘTE PUNEREA ÎN APLICARE A PLANULUI DE RESTRUCTURARE DIN 22 OCTOMBRIE 2009
         
                     (68)
                  
                  
                     Potrivit Țărilor de Jos, criza actuală din Europa nu a fost prevăzută în momentul în care ING și-a prezentat planul de restructurare la 22 octombrie 2009, fiind evident faptul că impactul acesteia nu se reflecta în previziunile financiare înaintate la momentul respectiv.
                  
               
                     (69)
                  
                  
                     În pofida mediului dificil întâlnit, ING Bank a continuat să obțină rezultate financiare bune. În 2011, ING Bank a participat la testele de simulare a situației de criză la nivel de Uniune (în iulie și octombrie) efectuate de către Autoritatea Bancară Europeană („ABE”) (26). ABE a propus un nou obiectiv de rangul 1 de bază de 9,0 % începând cu iunie 2012, iar ING a fost capabilă să îndeplinească noile obiective. În ceea ce privește asigurările, ING a adoptat, de asemenea, măsuri semnificative pentru a îmbunătăți performanța, a crește acoperirea și pentru a-și pregăti companiile de asigurări pentru un viitor pe cont propriu.
                  
               
                     (70)
                  
                  
                     În plus, finanțarea ING și poziția sa de lichiditate au rămas sănătoase. De exemplu, ING nu a recurs la operațiunile de refinanțare pe termen lung puse la dispoziție de către Banca Centrală Europeană (BCE) în decembrie 2011 sau în martie 2012.
                  
               
                     (71)
                  
                  
                     Ca rezultat al crizei datoriei suverane, ING s-a confruntat, de exemplu, cu pierderi semnificative în ceea ce privește portofoliul său de obligațiuni emise de guvernul elen care trebuiau amortizate în procent de aproximativ 80 % ca rezultat al implicării sectorului privat elen. Amortizarea respectivă a avut drept rezultat o pierdere cumulativă de aproximativ 1 miliard EUR pentru ING.
                  
               5.2   NOUA PROPUNERE A ȚĂRILOR DE JOS
         
                     (72)
                  
                  
                     La 31 octombrie 2012, Țările de Jos au prezentat Comisiei o nouă propunere constând într-o serie de modificări ale planului de restructurare din 22 octombrie 2009, care viza să abordeze preocupările exprimate în decizia de deschidere a procedurii oficiale de investigare, angajându-se la noi termene-limită privind cesionarea ING Insurance, însoțită de o prelungire a perioadei de restructurare.
                  
               
            Angajamentul NN Bank care înlocuiește angajamentul WUB
         
         
                     (73)
                  
                  
                     Noua propunere a Țărilor de Jos privind cesionarea NN Bank se bazează pe propunerea descrisă la considerentele (39)-(78) ale deciziei de deschidere a procedurii oficiale de investigare. În temeiul noii propuneri, NN Bank integrată ar trebui să păstreze credite ipotecare în valoare de aproximativ 3 miliarde EUR (27) și finanțarea asociată a bilanțurilor sale, în timp ce ING ar urma să păstreze 34 de miliarde EUR din portofoliul de credite ipotecare care ar fi deservit parțial de către NN Bank.
                  
               
            Structură și mix de produse
         
         
                     (74)
                  
                  
                     Țările de Jos își reînnoiesc angajamentul conform căruia ING va crea o nouă companie de cesionare pe teritoriul statului membru respectiv (denumită în continuare „activitatea de cesionare”), care va fi exclusă din actuala activitate neerlandeză de servicii bancare cu amănuntul a ING. Aceasta ar trebui să conducă la înființarea unei noi companii viabile și competitive de sine stătătoare, separată de activitățile reținute de către ING. Noua companie va include părți din activitatea WUB care a fost exclusă deja și activitățile actuale (limitate) ale diviziei de servicii bancare nou-înființate a Nationale Nederlanden (NN Bank).
                  
               
                     (75)
                  
                  
                     Activitatea de cesionare va fi plasată sub controlul ING Insurance/Investment Management (IM) Europe, care deține un angajament strategic pe termen lung pe piața olandeză de servicii bancare cu amănuntul și care va funcționa sub marca comercială „Nationale Nederlanden” (ca „NN Bank”), beneficiind de propriile capacități de finanțare și de o rețea mai vastă de distribuție. În consecință, NN Bank va fi cesionată ca parte din ING Insurance Europe cel mai târziu până la 31 decembrie 2015. Cesionarea în cauză va avea loc probabil prin intermediul unei oferte publice inițiale (OPI).
                  
               
                     (76)
                  
                  
                     NN Bank va oferi o linie de produse vastă și coerentă, cu credite ipotecare, conturi de economii, anuități bancare, investiții și produse de tipul creditelor de consum, combinată cu produsele de asigurare cu amănuntul de bază oferite de Nationale Nederlanden (care includ numai produse de asigurare de viață și produse de asigurare pentru proprietăți și în caz de deces). NN Bank va ajunge la consumatori prin intermediul unui model integrat de distribuție prin canale multiple, angajând consultanți financiari independenți și agenți afiliați cu acoperire națională pentru a furniza consiliere cu privire la produse și situații financiare complexe și sporind numărul centrelor internet și de apeluri pentru vânzări și servicii. Canalele respective de distribuție furnizează împreună accesul la peste 2,5 milioane de clienți ai Nationale Nederlanden.
                  
               
                     (77)
                  
                  
                     Bilanțul preconizat al NN Bank în conformitate cu planul de afaceri al NN Bank furnizat la 11 iulie 2012 este următorul:
                     
                        Figura 1
                     
                     
                        Planul de afaceri al NN Bank (în milioane EUR)
                     
                     
                                 
                                    Active
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Credite ipotecare
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Credite de consum
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Numerar și echivalente de numerar
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Capital propriu
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Pasive
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Depozite de consum
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Depozite de economii
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Economii ale companiei/levensloop
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Anuități bancare – credite ipotecare
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Anuități bancare - Lijfrente
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Finanțare cu ridicata
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Finanțarea ING Bank
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Piețe de capital
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Active ponderate în funcție de risc
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Rată de rangul 1
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
               
            Rentabilitatea capitalului propriu
         
         
                     (78)
                  
                  
                     Noua premisă a scenariului Van Gogh, inclusiv angajamentele suplimentare, prevede o rentabilitate a capitalului propriu („ROE”) de aproximativ [7-12] % după cinci ani, în timp ce pe termen lung ROE va crește până la [9-15] %.
                  
               
            Obiectivul de producție al produselor-cheie
         
         —   Credite ipotecare
         
                     (79)
                  
                  
                     În ceea ce privește creditele ipotecare, NN Bank va avea o producție anuală medie nouă [inclusiv reînnoiri ale portofoliului deținut de ING Bank (cu numele NN)] de cel puțin [1,5-6] miliarde EUR anual și [2-9] % din producția totală de credite ipotecare pe piața olandeză cu maximum [2-8] miliarde EUR pe an în perioada 2013 (28)–2015. În cazul în care criteriile respective nu sunt îndeplinite, ING se angajează la următoarele:
                     
                                 —
                              
                              
                                 să transfere relațiile cu clienții individuali printr-un transfer de credite ipotecare către NN Bank (pe baza unor oferte individuale pentru clienții de credite ipotecare ai ING Bank (29), (30)); și
                              
                           
                                 —
                              
                              
                                 să transfere dreptul de proprietate asupra creditelor ipotecare respective fără costuri suplimentare pentru client sau pentru NN Bank; și
                              
                           
                                 —
                              
                              
                                 să permită NN Bank să utilizeze canalele de distribuție ale ING Bank pentru a oferi credite ipotecare marca NN Bank clienților ING Bank în vederea atingerii obiectivelor stabilite.
                              
                           
               —   Împrumuturi de consum
         
                     (80)
                  
                  
                     În ceea ce privește împrumuturile de consum, NN Bank va avea o producție anuală nouă de cel puțin [10-100] milioane EUR și cel puțin [0,5-4] % din producția totală de împrumuturi de consum pe piața olandeză până la 31 decembrie 2013 (31). NN Bank va avea o producție anuală nouă de cel puțin [40-140] milioane EUR și cel puțin [0,5-6] % din producția totală de împrumuturi de consum pe piața olandeză care urmează să fie măsurată începând cu 31 decembrie 2015, cu maximum [100-200] milioane EUR. În cazul în care criteriile respective nu sunt îndeplinite, ING se angajează:
                     
                                 —
                              
                              
                                 să transfere relațiile cu clienții individuali printr-un transfer al portofoliului de împrumuturi de consum al clienților ING Bank din Țările de Jos (32) către NN Bank (33); și
                              
                           
                                 —
                              
                              
                                 să transfere dreptul de proprietate asupra împrumuturilor de consum respective fără costuri suplimentare pentru client sau pentru NN Bank.
                              
                           
               —   Instrumentul de plată
         
                     (81)
                  
                  
                     ING se angajează să includă un instrument de plată în cadrul NN Bank sub forma unui card de credit cu marca NN la un cost pentru clienți care nu depășește costul unui card de debit. În ceea ce privește titularii de carduri de credit cu marca NN, ING va oferi acces gratuit la bancomatele sale („ATM”-uri) timp de trei ani de la lansarea cardului de credit în cauză, până cel târziu la 31 decembrie 2015.
                  
               
                     (82)
                  
                  
                     ING va trimite un e-mail de marketing referitor la NN Bank celor 350 000 de clienți ai săi în conformitate cu legislația olandeză privind protecția vieții private. ING va fi autorizată să explice clienților săi că e-mail-ul este trimis pentru ca ING să respecte normele Uniunii privind ajutoarele de stat.
                  
               
            Interdicția aferentă
         
         
                     (83)
                  
                  
                     ING se angajează ca producția anuală de credite ipotecare a ING Bank (cu excepția reînnoirilor) să nu fie de [2-4] ori mai mare decât noua producție a NN Bank. Noua producție a ING pe trimestru nu poate fi de [2,5-5] ori mai mare decât noua producție a NN Bank din același trimestru și de [2,25-4,5] ori mai mare decât noua producție bianuală a NN Bank. În cazul în care noua producție a NN Bank depășește anual [2-8] miliarde EUR, nu există restricții cu privire la noua producție a ING Bank [ceea ce înseamnă că, dacă pe parcursul unui semestru (jumătate de an) noua producție a NN Bank depășește (1-4) miliarde EUR, volumul ING nu va fi limitat de noua sa producție pentru semestrul următor].
                  
               
                     (84)
                  
                  
                     Rata de [2-4] ori mai mare între noua producție a ING, cu excepția reînnoirilor, și noua producție a NN Bank se bazează pe cifrele indicate în figura 2 furnizată de către Țările de Jos. În perioada ianuarie 2011–iunie 2012, perioada pentru care Țările de Jos au furnizat date, producția medie anuală a fost de [5-15] miliarde EUR, ceea ce, atunci când este împărțită la [1,5-6] miliarde EUR pe an (și anume, producția minimă a NN Bank la care s-a angajat ING), corespunde ratei specificate.
                     
                        Figura 2
                     
                     
                        Noua producție de credite ipotecare a ING pe parcursul anului 2011 și în prima jumătate a anului 2012
                     
                     Creditele ipotecare ale Țărilor de Jos: noua producție și reînnoiri (cu excepția creditelor ipotecare WUB)
                     
                        
                     
                                 SUME × EUR 1 min
                              
                              
                                 ian. 2011
                              
                              
                                 feb. 2011
                              
                              
                                 mar. 2011
                              
                              
                                 avr. 2011
                              
                              
                                 mai-11
                              
                              
                                 iun. 2011
                              
                              
                                 iul. 2011
                              
                              
                                 aug. 2011
                              
                              
                                 sep. 2011
                              
                           
                                 noua producție
                              
                              
                                 878 
                              
                              
                                 835 
                              
                              
                                 1 020 
                              
                              
                                 856 
                              
                              
                                 921 
                              
                              
                                 888 
                              
                              
                                 762 
                              
                              
                                 679 
                              
                              
                                 549 
                              
                           
                                 și reînnoiri
                              
                              
                                 [500-1 000 ]
                              
                              
                                 [300-800]
                              
                              
                                 [300-800]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [600-1 100 ]
                              
                              
                                 [600-1 200 ]
                              
                              
                                 [600-1 200 ]
                              
                           
                                  
                              
                              
                                 oct. 2011
                              
                              
                                 nov. 2011
                              
                              
                                 dec. 2011
                              
                              
                                 ian. 2012
                              
                              
                                 feb. 2012
                              
                              
                                 mar. 2012
                              
                              
                                 avr. 2012
                              
                              
                                 mai-12
                              
                              
                                 iun. 2012
                              
                           
                                 noua producție
                              
                              
                                 485 
                              
                              
                                 369 
                              
                              
                                 466 
                              
                              
                                 403 
                              
                              
                                 421 
                              
                              
                                 624 
                              
                              
                                 627 
                              
                              
                                 571 
                              
                              
                                 547 
                              
                           
                                 și reînnoiri
                              
                              
                                 [600-1 200 ]
                              
                              
                                 [500-1 000 ]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [500-1 000 ]
                              
                              
                                 [400-900]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [600-1 200 ]
                              
                           
               
                     (85)
                  
                  
                     NN Bank trebuie să furnizeze ING noi date privind producția (propuneri noi, propuneri acceptate) și previziuni lunare fără întârzieri nejustificate. Respectarea capitalizării va fi măsurată pe baza cifrelor de producție publicate de Kadaster (34).
                  
               
                     (86)
                  
                  
                     Restricția descrisă la considerentul (85) se aplică de la 1 ianuarie 2013 până la 31 decembrie 2015. Pe parcursul perioadei de tranziție și până la momentul lansării NN Bank, ING se angajează la o producție nouă maximă (cu excepția reînnoirilor) de [2-4] ori [1,5-6] miliarde EUR [(3-24) miliarde EUR] pe an. ING va raporta trimestrial progresul înregistrat.
                  
               
            Angajamentul de autofinanțare
         
         
                     (87)
                  
                  
                     NN Bank se va autofinanța în mare parte din economiile cu amănuntul și din finanțarea în exces rezultată din activitatea de asigurare, plus finanțarea externă necesară. Nationale Nederlanden are acces la finanțare și capital cu scopul de a permite creșterea și producția de credite ipotecare, care reprezintă un avantaj concurențial în condițiile de piață actuale.
                  
               
                     (88)
                  
                  
                     NN Bank trebuie să își autofinanțeze bilanțul. Profilul de finanțare al NN Bank va fi conform cu proiecțiile bilanțului, astfel cum au fost acestea propuse în cadrul premizei. ING nu va crește finanțarea NN Bank în sume absolute dincolo de sumele prevăzute în planul de afaceri al NN Bank pentru fiecare an în parte, iar finanțarea maximă furnizată de către ING în 2015 va fi de 2,7 miliarde EUR.
                  
               
                     (89)
                  
                  
                     Finanțarea furnizată de către ING la sfârșitul anului 2015 (cu o valoare maximă de 2,7 miliarde EUR) trebuie să ia forma titlurilor de plasament prin care ING poate achiziționa la prețul pieței garanții securizate sau nesecurizate, cum ar fi obligațiunile acoperite sau titlurile garantate cu ipoteci rezidențiale („RMBS”). De asemenea, garanțiile pot fi cumpărate de către investitori alții decât ING. 100 % din garanții ar trebui să aibă o durată la emisiune de cinci ani sau mai mult, 66 % o durată de șapte ani sau mai mult și 33 % o durată de zece ani sau mai mult. Determinarea unei tarifări conforme cu principiul deplinei concurențe se va baza pe tarifarea titlului de valoare în cauză sau, în cazul în care ING este singurul cumpărător al titlului de valoare, pe prețurile produselor de pe piața secundară ale omologilor similari propuși de către mandatarul însărcinat cu monitorizarea.
                  
               
                     (90)
                  
                  
                     Valoarea de finanțare a NN Bank (depozite totale și finanțare cu ridicata) (35) se va ridica la cel puțin 75 % în primul an, la 80 % în al doilea an și la 85 % în al treilea an [cu o finanțare cu ridicata maximă de (1-4) EUR] în raport cu previziunile cazului de bază.
                  
               
                     (91)
                  
                  
                     În cazul în care, din cauza modificărilor substanțiale ale mediului de reglementare și/sau ale circumstanțelor de piață, finanțarea reală se află sub pragurile respective, conducând în consecință la actualizarea previziunilor bilanțului, ING va raporta acest aspect mandatarului însărcinat cu monitorizarea și Comisiei. Mandatarul însărcinat cu monitorizarea va propune, în colaborare cu Comisia, măsurile care trebuie adoptate pentru a salvgarda viabilitatea NN Bank care trebuie aprobată de către Comisie.
                  
               
                     (92)
                  
                  
                     Nivelul de finanțare a ING va fi revizuit anual începând cu lansarea NN Bank, și anume din momentul în care structura NN Bank descrisă devine operațională, până la 31 decembrie 2015.
                  
               
                     (93)
                  
                  
                     În cazul în care previziunile privind finanțarea planului de afaceri al NN Bank nu sunt îndeplinite până la sfârșitul fiecărui an, ING va adopta următoarele măsuri corective descrise la considerentele (94)-(96).
                  
               
                     (94)
                  
                  
                     După primul an, ING va trimite un e-mail de marketing referitor la NN Bank către 50 000 de clienți suplimentari ai ING în cazul în care finanțarea reală se află sub pragul de 80 % și către 100 000 de clienți suplimentari ai ING în cazul în care finanțarea reală se află sub pragul de 75 % din previziunile scenariului de bază pentru primul an. După cel de-al doilea an, ING va trimite un e-mail de marketing referitor la NN Bank către 100 000 de clienți suplimentari ai ING în cazul în care finanțarea reală se află sub pragul de 85 % și către 150 000 de clienți suplimentari ai ING în cazul în care finanțarea reală se află sub pragul de 80 % din previziunile scenariului de bază pentru cel de-al doilea an. E-mail-urile vor fi redactate în conformitate cu legislația olandeză privind protecția vieții private. ING va avea dreptul să explice clienților săi că e-mail-ul respectiv este necesar pentru ca ING să poată respecta normele Uniunii privind ajutoarele de stat.
                  
               
                     (95)
                  
                  
                     După primul an, ING va furniza NN Bank un buget de marketing suplimentar de 1 milion EUR în cazul în care finanțarea reală se află sub pragul de 80 % și de 2 milioane EUR în cazul în care finanțarea reală se află sub pragul de 75 % din previziunile scenariului de bază pentru primul an. După cel de-al doilea an, ING va furniza NN Bank un buget de marketing suplimentar de 2 milioane EUR în cazul în care finanțarea reală se află sub pragul de 85 % și de 4 milioane EUR în cazul în care finanțarea reală se află sub pragul de 80 % din previziunile scenariului de bază pentru cel de-al doilea an. După cel de-al treilea an, ING va furniza NN Bank un buget comercial de marketing de 5 milioane EUR în cazul în care finanțarea reală se află sub pragul de 85 % și de 6 milioane EUR în cazul în care finanțarea reală se află sub pragul de 80 % din previziunile scenariului de bază pentru cel de-al treilea an. NN Bank va utiliza bugetele de marketing respective pentru noua comercializare a vânzărilor directe (36).
                  
               
                     (96)
                  
                  
                     În cazul în care finanțarea reală din 2015 se află sub pragul de 85 % din previziunile scenariului de bază pentru anul 2015, ING, pe lângă măsurile corective descrise la considerentele (94)-(95), va prelungi cu doi ani accesul gratuit la ATM-urile ING pentru titularii de carduri de credit marca NN (până la 31 decembrie 2017).
                  
               
                     (97)
                  
                  
                     Comisia va evalua angajamentele prevăzute la considerentele (73)-(96) în momentul cesionării a peste 50 % din ING Insurance Europe sau, după caz, din NN Bank sau până la 31 decembrie 2015, oricare dată survine prima. Angajamentele se vor încheia la data cesionării a peste 50 % din ING Insurance Europe sau, după caz, din NN Bank, cu excepția cazului în care se specifică altfel.
                  
               
                     (98)
                  
                  
                     Înființarea NN Bank va avea loc sub supravegherea mandatarului însărcinat cu monitorizarea numit în prezent. ING va izola NN Bank până la cesionarea a peste 50 % din ING Insurance Europe, care va fi monitorizată de către mandatarul însărcinat cu monitorizarea. În vederea punerii în aplicare a măsurii de izolare, principalul principiu de concepție va consta în autorizarea NN Bank și a NN Insurance să execute în mod corespunzător o strategie comercială integrată între asigurările cu amănuntul și produsele și serviciile bancare cu amănuntul.
                  
               
                     (99)
                  
                  
                     ING se va abține pentru o perioadă de timp intermediară până la cesionarea NN Bank și timp de 12 luni ulterior cesionării (cesionarea a peste 50 % din ING Insurance Europe și din NN Bank) să solicite în mod activ clienților NN Bank produse pe care NN Bank le oferă clienților respectivi la data adoptării prezentei decizii.
                  
               
            Capitalizare
         
         
                     (100)
                  
                  
                     Prin punerea în aplicare a planului de afaceri al NN Bank, o parte din portofoliul de credite ipotecare existent al WUB va fi reținut de către ING. Bilanțul NN Bank va fi unul modest la început, cu scopul de a furniza o congruență corespunzătoare a activelor și a pasivelor și de a dezvolta rapid banca într-un actor de talie mijlocie. Capitalizarea NN Bank va fi suficientă pentru punerea în aplicare a planului său de creștere pe termen lung: ING va transfera beneficiile economice din portofoliul reținut de către ING [350 milioane EUR pe baza valorii nete actuale a profiturilor (economice) din portofoliul respectiv] ca injecție de capital în avans și va furniza un capital suplimentar (de până la 120 milioane EUR) în cazul în care este necesar, însă înainte de cesionare (în cazul în care rata efectului de levier din acordul Basel III devine obligatorie și dacă NN Bank are nevoie de capital pentru a-și pune în aplicare planul de afaceri). Evoluția planificată în cadrul capitalizării NN Bank va asigura creșterea până în 2016, după care NN Bank va putea să își finanțeze creșterea pe cont propriu. Pe scurt, ING va suporta toate cheltuielile și riscurile portofoliului de credite ipotecare reținut (până la scadență) și va transfera profiturile către NN Bank.
                  
               
                     (101)
                  
                  
                     ING se angajează ca nivelul minim de rangul 1 vizat pentru NN Bank să fie de 12 % (care depășește cu mult cerința minimă de reglementare) cel mai devreme până la 31 decembrie 2015 sau în momentul cesionării a peste 50 % din ING Insurance /IM Europe sau, după caz, din NN Bank.
                  
               
            Angajamentul de cesionare
         
         
                     (102)
                  
                  
                     ING va continua să își reducă bilanțul cu aproximativ 45 % în comparație cu cifrele din cel de-al treilea trimestru al anului 2008 prin intermediul cesionărilor (37) sau al altor măsuri menite să reducă dimensiunea bilanțului (cum ar fi reducerea progresivă a portofoliilor) (38) până la 31 decembrie 2015. Reducerea promisă a bilanțului se bazează pe datele din cel de-al treilea trimestru al anului 2008 și nu ia în considerare impactul posibil al creșterii organice, al modificărilor cursului de schimb valutar, al modificărilor ratei dobânzii sau al creșterilor suplimentare datorate potențialelor noi cerințe de reglementare, cum s-ar întâmpla, de exemplu, în cazul în care băncile ar fi obligate să păstreze rezerve de lichidități mai mari din cauza regulamentelor noi de la nivelul Uniunii.
                  
               
                     (103)
                  
                  
                     ING nu va fi obligată să își restricționeze creșterea organică (cu alte cuvinte, creșterea care nu este legată de achiziții) a bilanțului activităților sale. ING va continua să aibă o politică generală de utilizare a creșterii sale în cadrul fondurilor încredințate de către clienți în special cu scopul de a crește împrumuturile pentru economia reală (întreprinderi și consumatori) și să își diminueze expunerea la clasele de active cu riscuri mai ridicate în cadrul titlurilor garantate cu ipoteci comerciale sau al RMBS-urilor. Aceasta nu va avea inițiative noi care să îi sporească expunerea directă la bunuri imobiliare (39), în conformitate cu politica generală a ING de eliminare a riscurilor.
                  
               
                     (104)
                  
                  
                     ING se angajează să cesioneze peste 50 % din operațiunile ING Insurance Asia până la 31 decembrie 2013, peste 50 % din operațiunile ING Insurance US până la 31 decembrie 2014 și peste 50 % din operațiunile ING Insurance Europe până la 31 decembrie 2015 (40), pe lângă entitățile/activitățile comerciale care au fost deja cesionate, reduse sau încheiate de către ING, menționate la considerentul (77) din decizia de restructurare din 2012, precum și în cel mai recent raport privind progresul bianual (41). În plus, în ceea ce privește activitatea ING Insurance din Statele Unite, ING se angajează să cesioneze cel puțin 25 % din activitatea respectivă până la 31 decembrie 2013 (42).
                  
               
                     (105)
                  
                  
                     Se consideră că cesionarea controlului a peste 50 % din dobânda ING (măsurată în acțiuni) în cadrul unei activități este conformă cu cerința de cesionare. Într-un astfel de caz, ING va pierde dreptul de acționar majoritar în cadrul comitetului executiv și își va deconsolida activitatea (în conformitate cu normele contabile ale standardelor de contabilitate naționale). ING va cesiona dobânzile restante în cadrul (i) ING Insurance Europe până la 31 decembrie 2018, (ii) ING Insurance US până la 31 decembrie 2016, și (iii) ING Insurance Asia până la 31 decembrie 2016.
                  
               
                     (106)
                  
                  
                     ING se angajează să elimine efectul dublu de levier. În acest scop, pe parcursul cesionării asigurărilor vor fi utilizate profiturile cesionării pentru reducerea efectului dublu de levier – în măsura în care profiturile respective nu sunt necesare pentru a păstra efectul de levier al activității de asigurare restante la un nivel acceptabil – conducând în cele din urmă la eliminarea integrală a efectului dublu de levier. Separat, în măsura în care se generează un surplus de capital pe lângă ceea ce este necesar pentru a îndeplini cerințele acordului Basel III sau ale directivei Solvabilitate II, dividendele ING Group pot forma o sursă suplimentară de accelerare a eliminării efectului dublu de levier.
                  
               
            Angajamente comportamentale modificate
         
         
            Interdicția privind achizițiile
         
         
                     (107)
                  
                  
                     De asemenea, Țările de Jos se angajează ca ING să adere la interdicția privind achizițiile.
                  
               
                     (108)
                  
                  
                     ING se va abține de la achiziționarea de instituții financiare pentru o perioadă suplimentară, până la 18 noiembrie 2015 sau până la data cesionării a peste 50 % din operațiunile Insurance Asia, a 50 % din operațiunile Insurance US și a 50 % din operațiunile Insurance Europe, oricare dată survine prima (43). Mai mult, ING se va abține, pentru aceeași perioadă, de la achiziționarea altor activități care ar încetini rambursarea titlurilor de valoare CT1 către Țările de Jos.
                  
               
                     (109)
                  
                  
                     Fără a aduce atingere interdicției respective, ING poate, după obținerea aprobării Comisiei, să achiziționeze activități, în special dacă acest lucru este esențial pentru salvgardarea stabilității financiare sau a concurenței pe piețele relevante.
                  
               
            Interdicția privind determinarea prețului pe piață
         
         
                     (110)
                  
                  
                     De asemenea, Țările de Jos se angajează ca ING Bank să adere la interdicția privind determinarea prețului pe piață.
                  
               
                     (111)
                  
                  
                     Un mandatar însărcinat cu monitorizarea selectat în prealabil și propus de către ING va fi numit de către Țările de Jos pentru a monitoriza respectarea angajamentului respectiv („mandatar însărcinat cu monitorizarea interdicției privind determinarea prețului pe piață”). Numirea mandatarului însărcinat cu monitorizarea interdicției privind determinarea prețului pe piață face obiectul aprobării Comisiei.
                  
               
            ING EU (care nu este ING Direct) > 5 % cota de piață
         
         
                     (112)
                  
                  
                     Nu se va aplica nicio interdicție privind determinarea prețului pe piața din Țările de Jos [credite ipotecare, conturi de economii, depozitele întreprinderilor mici și mijlocii (IMM-uri), servicii bancare private etc.]. Pentru alte activități care nu fac parte din ING Direct de pe teritoriul Uniunii Europene cu o cotă de piață mai mare de 5 % se aplică restricțiile de la considerentele (113)-(114).
                  
               
                     (113)
                  
                  
                     În lipsa unei autorizări prealabile din partea Comisiei, ING nu va oferi prețuri mai avantajoase pentru produsele standard ale ING [pe piețele definite la considerentul 114] decât cei trei concurenți direcți care practică cele mai mici tarife pe piețele UE în care ING deține o cotă mai mare de 5 %. În consecință, ING poate în cel mai bun caz să ofere un preț atât timp cât există cel puțin încă trei produse cu un preț mai bun pe piață.
                  
               
                     (114)
                  
                  
                     Angajamentul respectiv se limitează la produsele standard ale ING pe următoarele piețe de produse: (i) piața cu amănuntul a conturilor de economii, (ii) piața cu amănuntul a creditelor ipotecare, (iii) serviciile bancare private în măsura în care acestea implică produse ipotecare sau produse de economii sau (iv) depozitele pentru IMM-uri (în cazul în care IMM-urile sunt definite pe baza definiției IMM-urilor utilizate în mod obișnuit sau în prezent de către ING în cadrul activității sale din țara relevantă). Imediat ce ING ia cunoștință de faptul că oferă prețuri mai avantajoase pentru produsele sale decât cei trei concurenți care practică cele mai mici tarife, ING își va ajusta prețurile în cel mai scurt timp, fără întârzieri nejustificate (44), la un nivel conform cu angajamentul în cauză. În momentul în care ING își stabilește prețurile, aceasta va evalua dacă prețurile respective respectă restricțiile privind determinarea prețului pe piață. Cu scopul de a minimiza conflictele dintre interdicția privind determinarea prețului pe piață și restricțiile juridice și în materie de reglementare privind ajustarea prețurilor, ING va limita valabilitatea ofertelor sale pe piață la un interval de maximum trei luni.
                  
               
            ING Direct UE
         
         
                     (115)
                  
                  
                     Mai mult, pentru a susține viabilitatea pe termen lung a ING, ING Direct se va abține, în lipsa unei autorizări prealabile din partea Comisiei, să ofere prețuri mai avantajoase decât concurentul său direct care practică cele mai mici tarife pe piață (printre cele zece instituții financiare (45) care dețin cea mai mare cotă pe piața relevantă de produse) (46) în ceea ce privește produsele standard ale ING pe piața cu amănuntul a creditelor ipotecare și pe piața cu amănuntul a conturilor de economii din cadrul UE. În consecință, ING poate în cel mai bun caz să ofere un preț atât timp cât există cel puțin încă trei produse cu un preț mai bun pe piață. Toate prețurile oferite de o astfel de instituție financiară (inclusiv prețurile mărcilor comerciale secundare și ale sucursalelor) pot fi utilizate pentru stabilirea unor valori de referință.
                  
               
                     (116)
                  
                  
                     Imediat ce ING Direct ia cunoștință de faptul că a devenit lider de preț pe piața cu amănuntul a creditelor ipotecare sau pe piața cu amănuntul a conturilor de economii din cadrul UE, ING Direct își va ajusta prețul în cel mai scurt timp, fără întârzieri nejustificate (47), la un nivel conform cu angajamentul în cauză. În momentul în care ING Direct își stabilește prețurile, aceasta va evalua dacă prețurile sale respectă restricțiile. Cu scopul de a minimiza conflictele dintre interdicția privind determinarea prețului pe piață și restricțiile juridice și în materie de reglementare privind ajustarea prețurilor, ING Direct va limita valabilitatea ofertelor sale pe piață la un interval de maximum trei luni.
                  
               
                     (117)
                  
                  
                     În cazul în care numărul de prețuri din categoria valorilor de referință bazate pe cea mai bună rată a celor mai bune zece instituții financiare este mai mic de zece, va fi utilizată cea de-a unsprezecea, cea de-a douăsprezecea, cea de-a a treisprezecea etc. instituție financiară până când sunt identificate zece prețuri ale unor instituții financiare diferite.
                  
               
                     (118)
                  
                  
                     Pentru fiecare țară și grup de produse a fost convenită o listă prestabilită de zece instituții financiare (inclusă într-un atașament tehnic suplimentar care va sta la baza monitorizării) care va fi utilizată până la 30 iunie 2013 și actualizată periodic. În cel de-al doilea trimestru al anului 2013, mandatarul însărcinat cu monitorizarea interdicției privind determinarea prețului (48) va revizui lista și va propune, după caz, modificări.
                  
               
                     (119)
                  
                  
                     Pentru Spania, Franța și Italia au fost elaborate acorduri specifice privind valorile de referință. În cazul specific al Italiei (rata de bază), ING se angajează să ofere un preț mai scăzut decât prima cotă de bază din Italia în comparație cu întreaga piață a conturilor de economii [cu excepția a trei actori de nișă: (…)]. Noii actori de pe piață vor fi evaluați de către mandatarul însărcinat cu monitorizarea interdicției privind determinarea prețului. Valoarea de referință pentru ratele promoționale variabile ale conturilor de economii din Italia a fost stabilită pe baza listei privind cele mai bune zece instituții financiare. Pentru fiecare instituție financiară în parte va fi luată în considerare cea mai ridicată rată promoțională variabilă a conturilor de economii. În cazul în care instituția financiară în cauză nu oferă o rată promoțională variabilă a conturilor de economii, va fi luată în considerare cea mai ridicată ofertă de depozite pe termen fix pe parcursul unei perioade de [1-12] luni. Cu toate acestea, în cazul în care peste [2-6] din cele mai bune zece instituții financiare oferă o rată promoțională variabilă a conturilor de economii, capacitatea de a include oferta de depozite pe termen fix pe parcursul unei perioade de [1-12] luni nu mai este valabilă. ING se angajează să ofere un preț mai scăzut decât cea mai bună ofertă din lista respectivă a valorilor de referință. Detalii privind excepțiile și alte clarificări sunt incluse în atașamentul menționat la considerentul 118.
                  
               
                     (120)
                  
                  
                     Mai mult, ING nu va oferi stimulente în materie de achiziții (de exemplu, bonusuri în numerar) plătite pentru deschiderea unui cont de economii care sunt, în combinație cu rata dobânzii oferite, mai avantajoase decât cea mai ridicată combinație între rata dobânzii și stimulentul în materie de achiziții pe piața conturilor de economii. În plus, în momentul oferirii unui grup de produse (inclusiv un cont de economii), orice combinație între ratele dobânzii și stimulentele în materie de achiziții pentru un astfel de grup de produse nu va fi mai mare decât cea mai ridicată combinație între ratele dobânzii și stimulentele în materie de achiziții pe piața conturilor de economii sau pentru un grup similar. Un grup include tarifarea produsului în sine. Pentru a calcula valoarea combinată a ofertei, se scade stimulentul în materie de achiziții din primul depozit mediu al ING pentru o campanie de douăsprezece luni, ceea ce conduce la o rată a dobânzii combinată eficace. În ceea ce privește ING Retail (49), grupurile vor fi comparate cu cei trei concurenți direcți care practică cele mai mici tarife pe piață. În ceea ce privește ING Direct, grupurile vor fi comparate cu cele zece instituții financiare cu cea mai mare cotă pe piața relevantă de produse.
                  
               
                     (121)
                  
                  
                     În cazul în care modificările de pe piață conduc la o lipsă a concurenței semnificativă pentru o anumită categorie de valori de referință, inclusiv în urma includerii tuturor instituțiilor financiare sau în cazul în care concurenții (i) furnizează clienților informații incorecte sau incomplete cu privire la interdicția ING de a determina prețul pe piață sau (ii) încearcă să expună ING la riscul de încălcare a interdicției privind determinarea prețului pe piață, mandatarul însărcinat cu monitorizarea interdicției în cauză va înainta, în urma consultării Comisiei, o propunere și va viza o înțelegere între Comisie și ING cu scopul de a găsi o soluție în spiritul soluțiilor incluse în atașament.
                  
               
                     (122)
                  
                  
                     Angajamentele făcute de ING în 2009 în legătură cu interdicția privind determinarea prețului pe piață, incluse în anexa la decizia de restructurare din 2012, vor rămâne valabile pe parcursul perioadei de tranziție de trei luni de la data adoptării prezentei decizii. Restricțiile modificate prevăzute în anexa I vor intra în vigoare în termen de trei luni de la data adoptării prezentei decizii. Interdicția privind determinarea prețului pe piață se va aplica până la 18 noiembrie 2015 sau până la data cesionării a peste 50 % din operațiunile Insurance Asia, a peste 50 % din operațiunile Insurance US (50) și a peste 50 % din operațiunile Insurance Europe, oricare dată survine prima.
                  
               
            Prelungirea perioadei de restructurare și prelungirea celorlalte angajamente ale planului de restructurare
         
         
                     (123)
                  
                  
                     ING va continua să își orienteze finanțarea non-depozitelor către finanțarea pe termen lung prin emiterea mai multor instrumente de îndatorare cu o scadență mai mare de un an. Strategia respectivă va implica faptul că va continua să crească cota relativă a finanțării pe termen lung neachitate (cu o scadență mai mare de un an) în secțiunea privind non-depozitele din bilanțul ING. Succesul strategiei respective depinde de revenirea piețelor la condiții mai puțin stricte.
                  
               
                     (124)
                  
                  
                     În ceea ce privește rambursarea anticipată a titlurilor de valoare de rangurile 1 și 2, Țările de Jos se angajează ca ING să propună Comisiei spre autorizare orice rambursare sau răscumpărare a instrumentelor hibride de capital de rangurile 1 și 2 cel mai devreme până la 18 noiembrie 2014 sau până la data la care ING a rambursat toate titlurile de valoare CT1 de la Țările de Jos (inclusiv dobânda relevantă acumulată pentru cupoanele aferente titlurilor de valoare CT1 și comisioanele pentru prima de ieșire).
                  
               
                     (125)
                  
                  
                     ING nu va fi obligată să amâne plata cupoanelor pentru instrumentele hibride.
                  
               
                     (126)
                  
                  
                     Autoritățile olandeze înțeleg că Comisia nu este de acord ca beneficiarii ajutorului de stat să își remunereze propriile fonduri (capital propriu și datorie subordonată) atunci când activitățile acestora nu generează suficiente profituri și că, în acest context, Comisia se împotrivește în principiu rambursării capitalului de rangul 2 și a instrumentelor hibride de rangul 1.
                  
               
                     (127)
                  
                  
                     Fără a aduce atingere restricției prevăzute la considerentul 126, ING va fi autorizată să solicite ING Verzekeringen NV un instrument hibrid în valoare de 1,25 miliarde EUR (ISIN XS0130855108) cu o modificare a declanșatorului de control și în lipsa căruia ING Verzekeringen NV ar înregistra un deficit. Rambursarea instrumentului respectiv este o condiție prealabilă pentru restructurarea necesară înființării unei activități de asigurare de sine stătătoare. Modificarea clauzei privind controlul va fi declanșată în momentul cesionării Insurance Asia.
                  
               
                     (128)
                  
                  
                     Țările de Jos se angajează ca ING să se abțină de la comercializarea în masă care invocă măsura de recapitalizare ca avantaj în termeni concurențiali.
                  
               
                     (129)
                  
                  
                     Țările de Jos se angajează ca planul de restructurare al ING să fie încheiat până la 31 decembrie 2015, cu excepția cazului în care se specifică altfel, de exemplu, cesionarea participației restante (și anume, participația mai mică de 50 %) în compania ING Insurance.
                  
               
            Calendarul de rambursare
         
         
                     (130)
                  
                  
                     ING va rambursa Țărilor de Jos restul de 300 000 000 de titluri de valoare de rangul 1 de bază în conformitate cu următorul calendar: (i) 1 125 milioane EUR până la 26 noiembrie 2012, (ii) 1 125 milioane EUR până la 6 noiembrie 2013, (iii) 1 125 milioane EUR până la 31 martie 2014, și (iv) 1 125 milioane EUR până la 15 mai 2015, astfel cum se specifică suplimentar în calendarul de rambursare de mai jos.
                     Calendar de rambursare
                     (miliarde EUR)
                     50 % primă/dobândă acumulată
                     răscumpărare
                     rambursare la valoarea nominală prin conversie
                     Cu scopul de a aduce plata totală la exact 4,5 miliarde EUR, ING va trebui să exercite, pentru o foarte mică parte, opțiunea de conversie a titlurilor de valoare CT1 deoarece răscumpărarea la o rată de 150 % va declanșa dobânda acumulată în cazul în care acest lucru nu are loc până la data de 13 mai a fiecărui an. În cazul unei (astfel de) conversii (descrisă, de asemenea, la angajamentul de mai jos), statul olandez va opta pentru răscumpărarea la o valoare nominală în numerar.
                  
               
                     (131)
                  
                  
                     Rambursările respective vor fi efectuate, în special, prin răscumpărarea titlurilor de valoare CT1 de la Țările de Jos și prin plata primei aferente de 50 %. Calendarul permite o rambursare totală de 4,5 miliarde EUR, ceea ce înseamnă o IRR globală de exact 12,5 %, care se situează peste rentabilitatea globală de cel puțin 10 % menționată în decizia privind salvarea. ING va apela la opțiunea de conversie în măsura în care plata cupoanelor este declanșată și/sau dacă dobânda acumulată poate fi plătită, de exemplu, dacă profiturile vor fi egale cu 4,5 miliarde EUR. În acest caz, plata cupoanelor și/sau a dobânzii acumulate care conduce la profituri de peste 4,5 miliarde EUR va fi dedusă în mod efectiv din plata primei de 50 %. Aducerea rambursării totale la valoarea de 4,5 miliarde EUR poate fi atinsă prin intermediul unei conversii pro rata a unei părți din titlurile de valoare rămase în locul răscumpărării acestora. Toate plățile restante (estimări, prime, cupoane și/sau dobânda acumulată) se ridică în total la 4,5 miliarde EUR.
                  
               
                     (132)
                  
                  
                     Rambursarea efectivă a tranșelor conform calendarului menționat mai sus depinde de aprobarea DNB.
                  
               
                     (133)
                  
                  
                     ING se angajează să ramburseze Țărilor de Jos cât mai curând posibil suma respectivă, urmând ca ING să accelereze plățile dacă acest lucru este prudent în circumstanțele financiare actuale. În cazul în care ING accelerează plățile, aceasta ar conduce la o IRR de peste 12,5 % (51).
                  
               
                     (134)
                  
                  
                     În cazul în care o tranșă nu poate fi rambursată integral sau parțial, ING o va compensa printr-o creștere corespunzătoare a tranșei următoare. Țările de Jos se angajează să renotifice măsura de recapitalizare în cazul în care ING nu rambursează suma în două tranșe consecutive.
                  
               
                     (135)
                  
                  
                     În cazul în care ING nu rambursează 4,5 miliarde EUR până la 15 mai 2015, astfel cum se indică în calendar, statul olandez se angajează să renotifice măsura de recapitalizare.
                  
               
            Observații suplimentare ale Țărilor de Jos cu privire la rambursarea titlurilor de valoare CT1
         
         
                     (136)
                  
                  
                     În ceea ce privește calendarul de rambursare, trebuie reamintit faptul că, în conformitate cu condițiile privind titlurile de valoare CT1, ING – după trei ani de la adoptarea măsurii de recapitalizare – era liberă să aleagă între rambursarea titlurilor de valoare CT1 la 150 % din prețul de emisiune sau conversia acestora în acțiuni la cota de unu la unu (caz în care Țările de Jos ar putea solicita o rambursare în numerar la 100 % din prețul de emisiune). Țările de Jos au reamintit faptul că dreptul ING de a-și converti titlurile de valoare CT1 în acțiuni a fost activat la 12 noiembrie 2011.
                  
               
                     (137)
                  
                  
                     Țările de Jos subliniază faptul că, în temeiul calendarului său de rambursare cu plata totală a 4,5 miliarde EUR, ING nu se folosește decât într-o foarte mică măsură de dreptul său de conversie. Calendarul de rambursare inclus în prezenta decizie conduce la o IRR de 12,5 %. […]
                  
               
                     (138)
                  
                  
                     Țările de Jos au informat suplimentar Comisia că DNB a adoptat o decizie-cadru la 22 octombrie 2012 pe baza măsurilor de cesionare examinate în prezenta decizie. Pe lângă aprobarea-cadru a măsurilor de cesionare, DNB trebuie, de asemenea, să aprobe fiecare tranșă de rambursare a titlurilor de valoare CT1 la momentul rambursării cu scopul de a garanta faptul că o rambursare este acceptabilă din punct de vedere prudențial. Rambursarea unei valori nominale de 750 de milioane EUR și de 1,125 miliarde EUR, inclusiv a primei pentru 2012, a fost deja aprobată de către DNB. Țările de Jos au încredere că, în cazul în care situația de pe piață nu înregistrează modificări materiale, iar ING își respectă planul privind capitalul, DNB va aproba tranșele de rambursare prevăzute în anexa I.
                  
               
            Monitorizarea și angajamentul de renotificare
         
         
                     (139)
                  
                  
                     Punerea în aplicare integrală și corespunzătoare a tuturor angajamentelor și obligațiilor prevăzute în anexa I va fi monitorizată încontinuu și îndeaproape până la 31 decembrie 2015 de către un mandatar calificat însărcinat cu monitorizarea independent de ING. Compania însărcinată în prezent cu sarcina respectivă va monitoriza în continuare angajamentul privind scenariul Van Gogh, precum și alte angajamente din anexa I, cu excepția monitorizării interdicției privind determinarea prețului pe piață. Interdicția privind determinarea prețului pe piață va fi monitorizată de către un nou mandatar, și anume mandatarul însărcinat cu monitorizarea interdicției privind determinarea prețului pe piață. Numirea și performanța celor doi mandatari va fi revizuită de către Comisie după șase luni și ulterior în mod permanent. Costurile tuturor mandatarilor numiți pe parcursul procesului de restructurare vor fi suportate de către ING.
                  
               
                     (140)
                  
                  
                     ING și Țările de Jos se angajează ca rapoartele privind progresul înregistrat cu privire la punerea în aplicare a planului de restructurare să fie furnizate Comisiei la fiecare șase luni până la 31 decembrie 2013 și anual după această dată, până în 2018 sau până la cesionarea integrală a activității ING Insurance.
                  
               
                     (141)
                  
                  
                     În cazul în care ING nu și-a îndeplinit angajamentul de cesionare sau oricare dintre angajamentele referitoare la NN Bank care trebuie puse în aplicare până în 2015, Țările de Jos vor renotifica Comisiei măsura de recapitalizare.
                  
               5.3   INFORMAțII SUPLIMENTARE PRIVIND ING DIRECT
         
                     (142)
                  
                  
                     Potrivit Țărilor de Jos, afirmația Mediobanca este incorectă deoarece Banca Sistema și-a ridicat rata la 4,25 % la 30 august 2011. ING a furnizat dovezi care atestă faptul că rata dobânzii oferită de către Banca Sistema pentru SI Conto! era de 4,25 % la 30 august 2011.
                  
               
                     (143)
                  
                  
                     Potrivit Țărilor de Jos, cota de piața a ING în ceea ce privește conturile de economii în Italia a scăzut de la [1-4] % la sfârșitul lui 2008, atunci când a fost primit ajutorul de stat, la [1-4] % la sfârșitul lui 2011.
                  
               
                     (144)
                  
                  
                     Țările de Jos au explicat Comisiei că, deși ING consideră că a respectat în mod oficial interdicția privind determinarea prețului pe piața din Italia, ING este dispusă să accepte o interdicție revizuită privind determinarea prețului pe piață cu scopul de a evita neînțelegerile și de a risipi îngrijorările Comisiei pentru ca plângerile de tipul celei înaintate de către MedioBanca în Italia să fie evitate. Pe anumite piețe, precum cea din Italia, ING Direct oferă produse care nu sunt furnizate de către principalele bănci concurente. În consecință, societății ING Direct i s-a solicitat uneori să raporteze performanțele produselor respective la produsele cu volum redus oferite de către actorii mai mici de pe piață. Interdicția revizuită privind determinarea prețului pe piață garantează faptul că prețurile ING Direct sunt stabilite drept valori de referință în raport cu principalele zece instituții financiare (grupuri). De asemenea, interdicția revizuită privind determinarea prețului pe piață include clarificări (procedurale) și/sau modificări, de exemplu, referitoare la calendarul de ajustare a prețurilor după ce ING a luat cunoștință de poziția pe care o ocupă în materie de determinare a prețului pe piață combinate cu un termen-limită privind valabilitatea ofertelor pe piață.
                  
               
                     (145)
                  
                  
                     În ceea ce privește performanța financiară a ING Direct, Țările de Jos au furnizat informații conform cărora deprecierea în valoare de 608 milioane EUR a ING Direct este imputabilă deprecierii obligațiunilor emise de guvernul elen în valoare de 347 de milioane EUR. O depreciere suplimentară în valoare de 187 de milioane EUR rezultă din reducerea expunerii ING Direct la activele supraconcentrate în regiunea catalogată drept „Europa de Sud” de către ING. Pierderea de 187 de milioane EUR a rezultat din vânzarea unei expuneri de 2,3 miliarde EUR în categoria respectivă. În cele din urmă, deprecierea în valoare de 74 de milioane EUR face referire la un portofoliu RMBS al ING Direct US.
                  
               
                     (146)
                  
                  
                     În conformitate cu datele furnizate, nivelul LLP pentru anul 2011 este împărțit între cele 326 de milioane EUR înregistrate de către ING Direct din Statele Unite și cele doar 136 de milioane EUR înregistrate de către celelalte locații.
                  
               VI.   EVALUARE
         
         
                     (147)
                  
                  
                     Prezenta decizie vizează evaluarea îndoielilor referitoare la renotificarea măsurii de recapitalizare și la modificarea planului de restructurare din 22 octombrie 2009, precum și a angajamentelor aprobate în decizia de restructurare din 2012. Pentru a aborda îndoielile respective, Țările de Jos și-au actualizat planul de restructurare și angajamentele înaintate anterior (52) (denumite în continuare „modificarea”), pe care se bazează prezenta evaluare. Comisia poate aproba o modificare a unui plan de restructurare și a angajamentelor deoarece dispune de marja de apreciere necesară pentru a permite astfel de modificări atât timp cât acestea sunt echivalente cu corespondentele lor originale, și anume în măsura în care modificările în cauză asigură, de asemenea, compatibilitatea ajutorului cu piața internă fără a implica ajutoare suplimentare.
                  
               6.1.   NEACORDAREA DE AJUTOARE SUPLIMENTARE
         
                     (148)
                  
                  
                     Prezenta modificare nu implică un ajutor suplimentar în favoarea ING.
                  
               
                     (149)
                  
                  
                     Comisia a stabilit în decizia de restructurare din 2012 că ING a primit un ajutor de stat de peste 15 miliarde EUR, din care măsura de recapitalizare reprezenta 10 miliarde EUR. De asemenea, Comisia a stabilit că modificarea condițiilor de rambursare a titlurilor de valoare CT1 constituia ajutor de stat în favoarea ING.
                  
               
                     (150)
                  
                  
                     Comisia observă că modificările notificate nu modifică condițiile de rambursare a titlurilor de valoare CT1. Angajamentul Țărilor de Jos de punere în aplicare a unui calendar de rambursare este conform cu condițiile de rambursare aprobate în decizia privind salvarea. Calendarul respectiv permite o răscumpărare parțială la 150% și o conversie parțială (53). Ambele mecanisme de răscumpărare sunt în prezent posibile în cadrul condițiilor avute în vedere în decizia privind salvarea și nu necesită o modificare a condițiilor de rambursare a titlurilor de valoare CT1. Disponibilitatea actuală a ambelor mecanisme se află în contradicție cu situația din 2009, când ING dispunea numai de opțiunea contractuală de rambursare la 150% din cauza faptului că opțiunea de conversie urma să devină disponibilă numai la trei ani de la acordarea titlurilor de valoare CT1.
                  
               
                     (151)
                  
                  
                     Spre deosebire de situația din 2009, Țările de Jos nu au încheiat un acord ad-hoc conform căruia ar fi făcut o alegere de investiții prin acceptarea modificării unui contract existent. Prin acceptarea calendarului de rambursare al ING la care au aderat, Țările de Jos nu erau obligate să ia o decizie în materie de investiții. În consecință, Comisia consideră că Țările de Jos nu pot primi venituri în temeiul calendarului de rambursare.
                  
               
                     (152)
                  
                  
                     De asemenea, Comisia observă că declanșarea angajamentului de renotificare din decizia privind salvarea nu implică existența unui ajutor suplimentar. Renotificarea respectivă vizează exclusiv o problemă de compatibilitate în măsura în care ridică întrebări cu privire la remunerarea corespunzătoare a Țărilor de Jos. Prin urmare, angajamentul ING privind un calendar fix de rambursare ar trebui examinat numai pentru a stabili compatibilitatea modificărilor aduse planului de restructurare.
                  
               6.2.   COMPATIBILITATEA AJUTORULUI DE RESTRUCTURARE
         
                     (153)
                  
                  
                     Întrucât modificările notificate nu implică un ajutor de stat suplimentar în favoarea ING, acestea pot fi considerate drept o substituire a anumitor angajamente cu alte angajamente. Prin urmare, Comisia ar trebui să analizeze dacă angajamentele substituite asigură, de asemenea, compatibilitatea ajutorului acordat în 2008 și 2009 (54).
                  
               
                     (154)
                  
                  
                     Concluzia deciziei de restructurare din 2012 privind compatibilitatea ajutorului respectiv nu ar trebui să se modifice atât timp cât se poate stabili că noile angajamente asigură în continuare viabilitatea, un grad corespunzător de repartizare a sarcinilor și suficiente măsuri pentru a aborda denaturările concurenței (55).
                  
               
            Viabilitate
         
         
                     (155)
                  
                  
                     În absența unui ajutor suplimentar, Comisia nu va evalua din nou viabilitatea ING. Aceasta va examina numai dacă modificările aduse planului de restructurare pun la îndoială concluzia privind viabilitatea ING, atinsă în decizia de restructurare din 2012. Modificările notificate afectează viabilitatea ING în două moduri: prin reducerea complexității modelului de afaceri și eliminarea efectului dublu de levier, precum și prin durabilitatea strategiei de prețuri a ING Direct.
                  
               
                     (156)
                  
                  
                     În decizia de restructurare din 2012, Comisia și-a bazat evaluarea privind viabilitatea pe angajamentul ING de a elimina efectul dublu de levier și de a-și crește ratele de capital pentru a se afla într-o poziție mai bună care să-i permită să se confrunte cu posibilele evoluții economice negative în viitor și să absoarbă pierderile neașteptate (56).
                  
               
                     (157)
                  
                  
                     În primul rând, noile termene-limită privind cesionarea Insurance Europe prelungesc angajamentul de reducere a complexității și de eliminare a efectului dublu de levier. Prin cesionarea a peste 50% din toate entitățile de asigurare până la sfârșitul lui 2015 și prin pierderea dreptului de acționar majoritar în consiliul juridic al ING Insurance, procesul decizional strategic al ING va avea loc numai pe piața bancară, nu și pe piața de asigurări. Mai mult, modificarea respectivă nu pune la îndoială angajamentul ING de eliminare integrală a efectului dublu de levier. Cesionarea integrală a sucursalelor de asigurări va conduce la eliminarea efectului dublu de levier cel mai târziu până în 2018.
                  
               
                     (158)
                  
                  
                     Angajamentul modificat cu privire la cesionarea activității VA în SUA […] de către ING în raport cu decizia de restructurare din 2012. Cu toate acestea […], prin angajamentul ING de a respecta dispozițiile stricte de reducere progresivă prevăzute în anexa II, inclusiv acoperirea integrală a expunerii și o politică conservatoare în materie de reinvestiții. De asemenea, posibilitățile de vânzare trebuie explorate în mod periodic, iar retenția […] ar trebui să fie, prin urmare, temporară.
                  
               
                     (159)
                  
                  
                     Mai mult, Comisia observă că în procesul de punere în aplicare a planului său de restructurare ING a fost capabilă să absoarbă pierderi neașteptate precum pierderile privind obligațiunile elene (57). De asemenea, Comisia observă că ING a fost capabilă să îndeplinească cerințele EBA de exercitare a capitalului, nefiind identificat un deficit de capital (58). Având în vedere capacitatea demonstrată a ING de a absorbi șocurile neașteptate, extinderea termenului-limită pentru eliminarea efectului dublu de levier nu afectează evaluarea viabilității ING în decizia de restructurare din 2012.
                  
               
                     (160)
                  
                  
                     În al doilea rând, afirmația potrivit căreia ING ar fi acționat ca lider de preț pe piață a fost contrazisă. ING a înaintat dovezi care atestă faptul că nu oferea cel mai avantajos preț în raport cu ceilalți participanți de pe piață, neîncălcând, prin urmare, interdicția privind determinarea prețului pe piață prevăzută în decizia de restructurare din 2009.
                  
               
                     (161)
                  
                  
                     Comisia observă că Banca Sistema a oferit tarife mai bune decât ING Direct în septembrie 2011. Cu toate acestea, Banca Sistema nu se află printre cei mai importanți actori de pe piață în ceea ce privește cota de piață și reputația mărcii comerciale. În timp ce Țările de Jos au demonstrat că ING Direct nu a încălcat textul angajamentului privind determinarea prețului pe piață, poziționarea ING Direct în Italia imediat după Banca Sistema confirmă totuși faptul că tarifarea rămâne un element esențial al strategiei comerciale a ING Direct.
                  
               
                     (162)
                  
                  
                     În acest context, angajamentul consolidat care implică o interdicție și mai bine calibrată privind determinarea prețului pe piață va asigura, împreună cu o definiție mai prudentă a grupului de omologi pentru ING Direct, faptul că ING nu va fi atrasă în viitor de strategii de generare a investițiilor care ar putea să o expună la depreciere, astfel cum s-a întâmplat în cazul portofoliului de investiții din Statele Unite. Calibrarea respectivă se bazează, în special, pe datele furnizate de către ING cu privire la dinamica subiacentă a pieței (59). În cazul Italiei, excluderea explicită a […] din eșantionul de valori de referință va asigura faptul că ING va fi comparată numai cu actorii de același calibru.
                  
               
                     (163)
                  
                  
                     În plus, pentru a evita conflictele în materie de interpretare și pentru a îmbunătăți procesul de monitorizare, criteriile de monitorizare specifice fiecărei piețe și bazate pe produsele oferite de către ING Direct Europe în fiecare stat membru în care își desfășoară aceasta activitatea au fost discutate cu ING și cu Țările de Jos și au fost specificate într-un document separat atașat la catalogul de angajamente (60). În special, definiția clară a grupului de omologi pentru toate piețele respective va îmbunătăți monitorizarea și punerea în aplicare efectivă a angajamentului respectiv.
                  
               
                     (164)
                  
                  
                     Pe baza celor menționate anterior, ar trebui să se asigure faptul că ING Direct nu va adopta o strategie de prețuri mai agresivă decât concurenții săi consacrați.
                  
               
                     (165)
                  
                  
                     În cele din urmă, Comisia este mulțumită să observe că ING și-a pus în aplicare pe deplin angajamentul referitor la ING Direct US, care reprezenta o măsură-cheie de viabilitate a planului de restructurare.
                  
               
                     (166)
                  
                  
                     Prin urmare, modificările nu pun la îndoială analiza viabilității din decizia de restructurare din 2012, risipind îndoielile Comisiei exprimate în decizia respectivă.
                  
               
            Partajarea sarcinilor
         
         
                     (167)
                  
                  
                     Îndoielile exprimate de către Comisie în decizia de deschidere a procedurii oficiale de investigare referitoare la strategia de remunerare a ING în legătură cu titlurile de valoare CT1, care au ridicat semne de întrebare cu privire la remunerarea corespunzătoare a titlurilor de valoare CT1, au fost risipite de noul calendar de rambursare propus și de angajamentul inerent privind o IRR de 12,5 %.
                  
               
                     (168)
                  
                  
                     Cu toate acestea, Comisia nu poate fi de acord cu argumentul ING, menționat la considerentele 30, 40 și 41, potrivit căruia Comisia nu era autorizată să facă observații în legătură cu politica sa de dividende deoarece decizia privind salvarea face trimitere exclusiv la situarea IRR la un nivel de cel puțin 10 % și că nu există dubii cu privire la atingerea unui astfel de nivel al rentabilității. În special, Comisia nu poate fi de acord cu argumentul potrivit căruia aceasta nu era autorizată să reevalueze politica de dividende a ING, întrucât, independent de plata cuponului, politica respectivă nu ar fi condus la o rentabilitate de peste 8,5 %, prin urmare, neplata dividendelor (și implicit a cupoanelor) de către ING nu poate fi legată de nivelul IRR. Contrar celor susținute de către ING, nu aceasta este situația pe care Comisia a luat-o în considerare în decizia de restructurare din 2012 (precum și în decizia de restructurare din 2009 anulată în prezent) privind politica de dividende a ING.
                  
               
                     (169)
                  
                  
                     Argumentele respective trebuie respinse deoarece se bazează pe o lectură parțială a considerentului (32) al deciziei privind salvarea. Pentru a contextualiza angajamentul Țărilor de Jos pe care se bazează decizia privind salvarea, este necesar să se ia în considerare observațiile statului membru în cauză și ale ING, care sunt prevăzute la considerentul (31) al deciziei respective. În acest context, în mod evident Comisia a luat o decizie favorabilă cu privire la măsura de recapitalizare în lumina angajamentului de renotificare, în special datorită faptului că statul membru a menționat că o rentabilitate corespunzătoare va fi securizată parțial prin plata cuponului și pentru că ING a menționat că își va continua politica de dividende anterioară. Întrucât Comisia era conștientă de faptul că nivelul de asistență acordat unei bănci prin intermediul unei recapitalizări directe va varia în funcție de gradul de remunerare a statului membru, Comisia se afla în poziția de a aproba temporar măsura de recapitalizare în lumina angajamentului de renotificare al statului membru, care garanta Comisiei faptul că banca nu urma să obțină un ajutor de stat fără a oferi o rambursare corespunzătoare.
                  
               
                     (170)
                  
                  
                     De asemenea, Comisia subliniază că, în momentul în care aprobă o măsură, face acest lucru pe baza unor angajamente însoțitoare care fac parte integrantă din măsura în cauză. Ca atare, angajamentul de renotificare a fost introdus în cadrul măsurii examinate și aprobate temporar în temeiul deciziei privind salvarea. În momentul în care Comisia a reexaminat măsura de recapitalizare în cadrul deciziei de restructurare din 2012, angajamentul de renotificare a rămas o parte integrantă din măsura respectivă și nimic din cea de-a doua decizie nu indică faptul că Comisia a încetat să considere angajamentul de renotificare ca fiind relevant pentru evaluarea sa. Mai mult, însăși formularea angajamentului de renotificare indică faptul că Comisia a înțeles că acesta este aplicabil timp de cinci ani și că Țările de Jos s-au angajat să acopere perioada de timp respectivă. Ca atare, nu există nimic care să indice faptul că considerarea măsurii de recapitalizare de către Comisie drept o componentă a ajutorului de restructurare aprobat în decizia de restructurare din 2012 a influențat cerința de renotificare.
                  
               
                     (171)
                  
                  
                     Prin urmare, renotificarea măsurii de recapitalizare și faptele subiacente puteau pune la îndoială compatibilitatea remunerării titlurilor de valoare CT1. Cu toate acestea, în conformitate cu decizia privind salvarea din 2008, compatibilitatea măsurii poate să fie asigurată în orice caz dacă Țările de Jos au pus în aplicare suficiente angajamente de ordin comportamental cu scopul de a asigura o remunerare corespunzătoare a capitalului de stat.
                  
               
                     (172)
                  
                  
                     Calendarul fix de rambursare reprezintă un angajament corespunzător de ordin comportamental care a fost adoptat în scopul angajamentului de renotificare al Țărilor de Jos din 2008. În fapt, calendarul fix de rambursare propus remediază incertitudinea privind remunerarea integrată în cadrul măsurii de recapitalizare și garantează Țărilor de Jos o rentabilitate fixă de 12,5 %. Comisia observă că alte instituții financiare care au fost recapitalizate prin intermediul instrumentelor de capital similare au aderat, de asemenea, la un calendar fix de rambursare (61). Mai mult, faptul că DNB a aprobat deja rambursarea unei valori nominale de 750 de milioane EUR și a unei valori de 1,125 miliarde EUR, inclusiv a unei prime pentru anul 2012, oferă Comisiei suficientă încredere cu privire la efectuarea rambursării.
                  
               
                     (173)
                  
                  
                     Comisia consideră că IRR de 12,5 % indicată care rezultă din calendarul de rambursare este acceptabilă în scopul prezentei analize a compatibilității, fără a aduce atingere faptului că decizia de restructurare din 2012 conținea un calendar de rambursare cu o IRR mai ridicată (62). Comisia observă că IRR atinsă pe baza calendarului de rambursare este de 12,5 %, cu o valoare mai scăzută decât rata acceptată în decizia de restructurare din 2012 ca valoare adecvată pentru rambursarea primei jumătăți a titlurilor de valoare CT1 și care este mai scăzută decât IRR indicativă de [15-25] % prevăzută de ING în planul de restructurare din 22 octombrie 2009. Cu toate acestea, IRR de 12,5% care rezultă din calendarul de rambursare este certă, spre deosebire de valorile indicative furnizate anterior. De asemenea, aceasta este conformă cu normele IRR aprobate ca fiind suficiente pentru a transforma ajutorul de stat într-un ajutor compatibil cu piața internă în alte decizii ale Comisiei privind calendarele fixe de rambursare pentru băncile recapitalizate cu instrumente similare (63). IRR de 12,5% poate fi considerată o remunerare adecvată.
                  
               
                     (174)
                  
                  
                     În al doilea rând, modificările aduse planului de restructurare referitor la perioada de cesionare a activității ING Insurance vizează partajarea sarcinilor. Cesionările au fost menite să permită ING să obțină resursele necesare pentru a acoperi costurile planului de restructurare (64) și în special pentru a rambursa ajutorul de stat. Cu toate acestea, înrăutățirea mediului financiar [a se vedea considerentul 26 și următoarele] a condus la condiții dificile pentru tranzacțiile de vânzare a asigurărilor (65).
                  
               
                     (175)
                  
                  
                     Cu toate acestea, termenul-limită de cesionare a ING Insurance Europe, care este principalul motiv al întârzierii, este influențat de diferite alte aspecte care nu puteau fi prevăzute în anul 2009 și care au făcut îndeplinirea termenelor-limită din 2013 aproape imposibil de atins. În primul rând, existau incertitudini cu privire la normele directivei Solvabilitate II, precum și la criza datoriei suverane din Europa și efectul său direct asupra sectorului de asigurări având în vedere că companiile de asigurări reprezintă un grup de investitori semnificativ în materie de obligațiuni suverane. În al doilea rând, ING Insurance Europe deține un domeniu de aplicare modificat prin integrarea unei părți a WUB în cadrul Nationale Nederlanden. În al treilea rând, există […] pe piața națională a Nationale Nederlanden (66). Domeniul de aplicare modificat, precum și mediul macroeconomic și de reglementare au sporit considerabil dificultatea procesului de cesionare a ING Insurance Europe pe termen scurt. În acest context și având în vedere că partajarea sporită a sarcinilor este conservată ca rezultat al extinderii asociate a interdicției de achiziție și a interdicției de rambursare sau de răscumpărare a instrumentelor hibride, prelungirea perioadei de cesionare până în 2015 poate fi considerată rezonabilă.
                  
               
                     (176)
                  
                  
                     În ceea ce privește prelungirea termenului-limită de cesionare a ING Insurance US, Comisia observă că […]. Întârzierea rezultată în ceea ce privește cesionarea poate fi considerată corespunzătoare, întrucât ING a redus progresiv activitatea VA și urmează să facă obiectul unor angajamente stricte în viitor, prevăzute în anexa II […] (67). În același timp, ING își reconfirmă angajamentul de păstrare a ofertei publice inițiale prevăzute pentru restul ING Insurance US și se angajează să reducă cu 50% activitatea ING Insurance US până la sfârșitul lui 2013 (considerând reducerea progresivă a portofoliului VA drept o reducere) în momentul luării în considerare a capitalului implicat. În 2014, ING va cesiona 50% din activitatea sa, cu excepția portofoliului VA. Comisia consideră abordarea respectivă ca fiind o soluție acceptabilă […]. De asemenea, abordarea respectivă este considerată corespunzătoare în ceea ce privește partajarea sarcinilor în virtutea extinderii asociate a interdicției de achiziție și a interdicției de rambursare sau de răscumpărare a instrumentelor hibride.
                  
               
                     (177)
                  
                  
                     În special, în pofida întârzierilor privind vânzarea activității ING Insurance din Europa și din Statele Unite, ING ar trebui să fie în continuare capabilă să adere la un calendar fix de rambursare până în 2015. Evaluarea nu este influențată de modificarea acordurilor detaliate de cesionare care, în conformitate cu angajamentul modificat, ar avea loc într-o primă etapă prin vânzarea a peste 50% din activitățile de asigurare relevante. În timp ce Comisia observă că vânzarea majorității activităților relevante le va permite acestora să fie dezagregate din cadrul ING dintr-o perspectivă contabilă și de reglementare, aceasta este mulțumită să observe că Țările de Jos se angajează suplimentar ca ING să cesioneze activitatea ING Insurance din Asia și Statele Unite până la sfârșitul anului 2016 și activitatea integrală a ING Insurance din Europa până la sfârșitul lui 2018.
                  
               
                     (178)
                  
                  
                     Având în vedere cele de mai sus, Comisia consideră că modificările nu pun la îndoială concluzia deciziei de restructurare din 2012 referitoare la nivelul de partajare a sarcinilor și că acestea au risipit îndoielile Comisiei cu privire la remunerarea titlurilor de valoare CT1.
                  
               
            Denaturarea concurenței
         
         
                     (179)
                  
                  
                     Modificările notificate Comisiei vizează, în special, remunerarea adecvată a ajutorului de stat și cesionarea unei noi forțe concurențiale pe piața olandeză de servicii bancare cu amănuntul.
                  
               
                     (180)
                  
                  
                     În primul rând, Comisia observă că ING a furnizat o remunerare adecvată a titlurilor de valoare CT1 (68). Nivelul remunerării ar trebui evaluat împreună cu rambursarea. În timp ce un nivel de adecvare a remunerării este necesar pentru abordarea denaturărilor existente ale concurenței, rambursarea timpurie va limita efectul ajutorului de stat. Comisia a stabilit deja că, în conformitate cu calendarul de rambursare, IRR atinsă cu privire la măsura de recapitalizare este stabilită la 12,5%, valoare pe care o consideră a fi adecvată. Mai mult, conform angajamentelor respective, capitalul de stat va fi rambursat integral până în 2015.
                  
               
                     (181)
                  
                  
                     În al doilea rând, prin angajamentul de cesionare a WUB, Țările de Jos și ING s-au obligat să aducă o nouă forță viabilă și competitivă pe piața olandeză de servicii bancare cu amănuntul. Țările de Jos și ING nu au reușit să pună în aplicare angajamentul inițial. Acestea au propus scenariul Van Gogh ca alternativă, în legătură cu care Comisia și-a exprimat îndoielile în decizia de deschidere a procedurii oficiale de investigare. Deficiențele respective au fost între timp rectificate prin intermediul a trei angajamente esențiale, care realiniază stimulentele ING privind crearea unui nou actor durabil pe piața olandeză.
                  
               
                     (182)
                  
                  
                     Comisia este mulțumită să observe angajamentul aferent privind interdicția, descris la considerentele (83)-(86), care constituie o capitalizare a noii producții de credite ipotecare a ING ca multiplu al producției NN Bank. Aceasta asigură faptul că ING va dispune de stimulentele necesare pentru a atinge nivelul de producție promis pentru NN Bank și, prin urmare, cota de piață promisă de aproximativ [2-9]%. Multiplul [2-4] care leagă producția de credite ipotecare a ING și a NN Bank se bazează pe producția medie a ING de noi credite ipotecare, cu excepția reînnoirilor începând cu 2011 (69) în raport cu previziunea de [1,5-6] miliarde EUR din producția nouă anuală a NN Bank. În cazul în care NN Bank nu obține rezultatele scontate în raport cu obiectivele minime de producție nouă, ING va suferi în schimb o scădere a cotei de piață.
                  
               
                     (183)
                  
                  
                     În mediul macroeconomic actual, în care evoluția viitoare a dimensiunii pieței poate fi preconizată doar cu o incertitudine extrem de ridicată, se cuvine să se stabilească o capitalizare a producției referitoare la performanța NN Bank numai la nivel absolut. Angajamentul aferent privind interdicția va asigura faptul că, în cazul în care piața cunoaște o creștere sau un declin imprevizibil, ING va beneficia de stimulentele necesare pentru a păstra cota de piață a NN Bank la nivelul proiectat.
                  
               
                     (184)
                  
                  
                     Angajamentul aferent privind interdicția este consolidat suplimentar prin intermediul angajamentului de autofinanțare descris la considerentele (87)-(96). În fapt, noua producție a NN Bank ar trebui să fie autofinanțată pentru a asigura independența reală față de ING pe termen mediu. Angajamentul aferent poate determina ING să încurajeze NN Bank să își finanțeze noua producție într-o manieră nedurabilă cu scopul de a evita o constrângere în materie de producție pentru ING pe termen scurt. ING s-a angajat ca finanțarea să constea în mare parte în pasive de consum, în măsura în care depozitele totale și finanțarea cu ridicata vor reprezenta cel puțin 75 % în primul an, 80 % în cel de-al doilea an și 85 % în cel de-al treilea an al finanțării în cadrul previziunilor unui scenariu de bază, conform cărora finanțarea cu ridicata trebuie să se limiteze la [1-4] miliarde EUR.
                  
               
                     (185)
                  
                  
                     În plus, pentru a atinge o masă critică a cotei de piață de [2-9] %, se acceptă ca ING să finanțeze NN Bank cu o sumă de maximum 2,7 miliarde EUR în conformitate cu planul de afaceri al NN Bank până la momentul cesionării. Cu toate acestea, pentru a atinge independența NN Bank în calitate de nou actor pe piața olandeză de servicii bancare cu amănuntul, finanțarea respectivă dincolo de cesionare poate avea loc numai sub forma titlurilor de valoare emise de NN Bank și achiziționate de către ING în cadrul tranzacțiilor conforme cu condițiile de piață. Comisia este mulțumită să constate că în temeiul angajamentului respectiv ING nu poate influența strategia de afaceri a NN Bank prin amenințarea celei din urmă cu retragerea bruscă a finanțării, întrucât titlurile de valoare vor avea o scadență minimă de cinci până la zece ani.
                  
               
                     (186)
                  
                  
                     Cazul comercial al NN Bank preconizează o finanțare durabilă de [2-8] miliarde EUR. În cazul în care nivelul respectiv este atins, NN Bank ar avea o dimensiune suficientă pentru a deveni un nou actor pe piață. Prin urmare, se acceptă ca ING să nu fie constrânsă de propria producție dincolo de nivelul respectiv.
                  
               
                     (187)
                  
                  
                     Credibilitatea strategiei de autofinanțare a NN Bank este asigurată prin intermediul acțiunilor corective prevăzute în cadrul angajamentelor Țărilor de Jos privind monitorizarea și punerea în aplicare continue. Acțiunile corective respective sunt menite să abordeze posibilele deficite de autofinanțare și să creeze stimulente suplimentare pentru ca ING să se asigure că obiectivele de finanțare ale NN Bank sunt atinse. Monitorizarea continuă va permite detectarea deficiențelor în timp util și înainte de termenul-limită al cesionării finale.
                  
               
                     (188)
                  
                  
                     În al treilea rând, în ceea ce privește impactul concurențial al NN Bank asupra pieței olandeze de servicii bancare cu amănuntul, care va fi piața de bază pe care ING va continua să fie activă după încheierea procesului de restructurare, Comisia este mulțumită să constate că ING s-a angajat să atingă noi cifre anuale minime de producție și cote de piață pentru NN Bank în ceea ce privește atât creditele ipotecare (70), cât și finanțele de consum (71). Angajamentul respectiv ar trebui să asigure faptul că NN Bank atinge o eficiență esențială în cele două domenii de activitate importante din secțiunea de active a bilanțului.
                  
               
                     (189)
                  
                  
                     Încă o dată, credibilitatea angajamentelor respective este asigurată de faptul că ING va adopta măsuri corective în cazul în care NN Bank nu își îndeplinește obiectivele. Comisia constată că ING s-a angajat să transfere relațiile individuale cu clienții printr-un transfer de împrumuturi ipotecare cu NN Bank prin care costurile de transfer ar fi suportate integral și exclusiv de către ING. Un astfel de mecanism evită riscurile unei puneri în aplicare deficitare, de exemplu, prin securitizarea unui portofoliu vechi care ar oferi NN Bank mai puține posibilități de afaceri pentru a-și spori cota de piață.
                  
               
                     (190)
                  
                  
                     În ceea ce privește domeniul de aplicare a gamei de produse marca NN Bank, Comisia ia în considerare faptul că NN Bank va deține activități în cinci domenii de produse, și anume credite ipotecare, împrumuturi de consum, conturi de economii, anuități bancare și titluri de valoare cu amănuntul. Faptul că NN Bank și-a extins domeniul de aplicare a produselor în comparație cu cel prevăzut în cadrul angajamentului WUB din decizia de restructurare din 2012 prin dezvoltarea unui instrument de plată sub forma unui card de credit contribuie suplimentar la diversificarea modelului de afaceri și abordează, prin urmare, una dintre deficiențele modelului de afaceri al WUB, și anume statutul său de furnizor monoline de credite ipotecare.
                  
               
                     (191)
                  
                  
                     O serie de aspecte în materie de viabilitate care au îngreunat procesul de cesionare a WUB (în special lipsa acută de finanțare) au fost abordate în scenariul Van Gogh. Previziunile financiare actuale ale NN Bank indică faptul că aceasta ar putea fi o entitate viabilă. În ceea ce privește caracterul adecvat al capitalului, Comisia observă că solvabilitatea băncii va fi asigurată pe termen mediu pe baza angajamentului ING de a furniza NN Bank o rată minimă de rangul 1 de 12 %. În același timp, oferta NN Bank privind cardul de credit ar trebui să contribuie la îmbunătățirea elasticității conturilor de economii. În cele din urmă, Comisia observă că NN Bank va beneficia de puterea financiară a companiei-mamă, ING Insurance Europe. Împreună, măsurile propuse de către Țările de Jos furnizează un scenariu plauzibil pentru o forță viabilă și competitivă pe piața olandeză cu amănuntul. Angajamentele și, în special, acțiunile definite în mod clar și factorii declanșatori ar trebui să ofere suficientă certitudine cu privire la punerea în aplicare cu succes a acestora. De asemenea, evaluarea respectivă este subliniată de observațiile părților terțe, care reiterează credibilitatea modelului de afaceri al NN Bank.
                  
               
                     (192)
                  
                  
                     Comisia remarcă faptul că extinderea interdicției privind determinarea prețului pe piețele unde cota ING este de 5 % sau mai mare constituie o măsură suplimentară de abordare a denaturărilor concurenței. Extinderea respectivă nu este aplicabilă în Țările de Jos, unde păstrarea cotei actuale a ING pe piața de credite ipotecare este condiționată de succesul NN Bank, pe baza interdicției aferente. Fără a aduce atingere faptului că observațiile Vereniging Eigen Huis nu sunt relevante în legătură cu îndoielile exprimate de către Comisie în decizia de deschidere a procedurii oficiale de investigare și că acestea nu indică o relație cauzală directă între interdicția privind determinarea prețului pe piață pentru ING și comportamentul pieței neerlandeze de credite ipotecare, acestea ar fi fost în orice caz abordate de domeniul de aplicare redus a interdicției privind determinarea prețului pe piață.
                  
               
                     (193)
                  
                  
                     Garanțiile de ordin comportamental extinse neutralizează, de asemenea, denaturările concurenței care rezultă din întârzierea procesului de cesionare. O astfel de atenuare este conformă cu practica Comisiei în alte cazuri recente (72).
                  
               
                     (194)
                  
                  
                     În consecință, Comisia consideră că modificarea angajamentului WUB în combinație cu extinderea interdicției privind determinarea prețului pe piață și interdicția privind achizițiile nu pun la îndoială concluzia sa din decizia de restructurare din 2012 conform căreia ar exista suficiente măsuri de limitare a denaturărilor concurenței.
                  
               
                     (195)
                  
                  
                     Luând în considerare bilanțul de măsuri, Comisia concluzionează că noile angajamente sunt suficiente pentru a-i risipi îndoielile exprimate în decizia de deschidere a procedurii oficiale de investigare privind denaturarea nejustificată a concurenței și pentru a asigura compatibilitatea ajutorului de restructurare.
                  
               
            Concluzie
         
         
                     (196)
                  
                  
                     În concluzie, angajamentele modificate împreună cu rambursarea a 4,5 miliarde EUR pe baza unui calendar fix de rambursare aliniază evaluarea compatibilității la decizia de restructurare din 2012 în măsura în care acestea sunt capabile să asigure restabilirea viabilității, partajarea sarcinilor și să abordeze denaturările concurenței. Modificarea propusă cu privire la decizia de restructurare din 2012, pe baza noului angajament, asigură în continuare compatibilitatea măsurii de recapitalizare și a ajutorului de restructurare acordat de către Țările de Jos în favoarea ING. Pe baza celor menționate anterior, îndoielile Comisiei din decizia de deschidere a procedurii oficiale de investigare au fost risipite,
                  
               ADOPTĂ PREZENTA DECIZIE:
         
            Articolul 1
            Injecția de capital de 10 miliarde EUR subscrisă de către Țările de Jos la 22 octombrie 2008 este în continuare compatibilă cu piața internă, având în vedere angajamentele prevăzute în anexa I.
         
         
            Articolul 2
            Ajutorul de stat menționat în Decizia Comisiei din 11 mai 2012 în cazul SA.28855 (N 373/2009) (ex C 10/2009 și ex N528/2008) este în continuare compatibil cu piața internă, având în vedere angajamentele prevăzute în anexa I.
            Angajamentele din anexa la Decizia Comisiei din 11 mai 2012 în cazul SA.28855 (N 373/2009) (ex C 10/2009 și ex N528/2008) sunt înlocuite de angajamentele din anexa I.
         
         
            Articolul 3
            Prezenta decizie se adresează Regatului Țărilor de Jos.
         
         
            Adoptată la Bruxelles, 16 noiembrie 2012.
            
               
                  Pentru Comisie
               
               Joaquín ALMUNIA
               
                  Vicepreședinte
               
            
         
         
            (1)  JO C 262, 30.8.2012, p. 34.
         
            (2)  Decizia Comisiei în cazul N528/2008, JO C 328, 23.12.2008, p. 10.
         
            (3)  A se vedea considerentul (32) al deciziei privind salvarea.
         
            (4)  Decizia Comisiei privind ajutorul de stat C 10/09 (ex N 138/09), JO L 274, 19.10.2010, p. 139.
         
            (5)  ING Direct este un segment comercial al ING care oferă o gamă variată de produse financiare necomplexe – conturi de economii, credite ipotecare, produse de investiții cu amănuntul, conturi de plăți și produse de creditare pentru consum – în special prin intermediul canalelor directe (site-ul său internet). Aceasta operează în următoarele țări: Canada, Spania, Australia, Franța, Italia, Germania, Austria și Regatul Unit.
         
            (6)  A se vedea considerentele (53), (84), (128) și (150) ale deciziei de restructurare din 2009.
         
            (7)  Cauzele conexate T-29/10 și T-33/10, Regatul Țărilor de Jos și alții/Comisia, hotărârea din 2 martie 2012, nepublicată încă în Repertoriu.
         
            (8)  La 11 mai 2012, Comisia a introdus recurs, în cauza C-224/12 P, împotriva hotărârii Tribunalului din 2 martie 2012 în cauzele conexate T-29/10 și T-33/10, Țările de Jos și ING Groep/Comisia.
         
            (9)  Decizia Comisiei privind ajutorul de stat SA.28855 (ex N373/2009, ex C10/2009, ex N528/2008), JO C 260, 29.8.2012, p. 1.
         
            (10)  Conform acordului inițial privind măsura de recapitalizare notificată Comisiei la 22 octombrie 2008, ING poate rambursa titlurile de valoare CT1 numai în primii trei ani de la emiterea acestora la150 % din prețul de emisiune. Condițiile respective au fost modificate în octombrie 2009 și au autorizat ING să ramburseze suma în termeni mai favorabili, și anume la 100 % + dobânda acumulată + o penalitate la rambursare în funcție de prețul acțiunilor ING, însă cu o rată internă minimă de rentabilitate („IRR”) pentru stat de 15 % pe an. Mai multe detalii sunt disponibile la considerentele (45)-(61) ale deciziei de restructurare din 2012.
         
            (11)  Anexa la decizia de restructurare din 2012 este identică cu anexa II la decizia de restructurare din 2009.
         
            (12)  JO C 262, 30.8.2012, p. 34.
         
            (13)  ING Insurance este divizia de asigurări a ING, descrisă în detaliu la considerentul 21.
         
            (14)  A se vedea considerentele (52)-(78) ale deciziei de deschidere a procedurii oficiale de investigare.
         
            (15)  De asemenea, aceasta ar înlocui, dacă este necesar, angajamentele din anexa II la decizia de restructurare din 2009. În măsura în care instanțele europene consideră articolul 2 al doilea paragraf din decizia de restructurare din 2009 și anexa II la decizia respectivă ca fiind valabile, evaluarea, prin urmare, aprobarea bazată pe evaluarea Comisiei privind anexa la decizia de restructurare din 2012 ar fi considerate redundante.
         
            (16)  Considerentul (77) al deciziei de restructurare din 2012 și anexa la aceasta descriu angajamentul ING, statul olandez urmând să cesioneze toate activitățile de asigurare ale ING.
         
            (17)  Într-o primă etapă, ING a lucrat cu o listă scurtă de 24 de părți. Într-o a doua etapă, aceasta a lucrat cu o listă de 16 părți, care a fost extinsă ulterior cu încă trei nume la solicitarea mandatarului.
         
            (18)  O descriere detaliată a neaplicării angajamentului WUB este disponibilă la considerentele (39)-(78) ale deciziei de deschidere a procedurii oficiale de investigare.
         
            (19)  EurAsia Insurance face referire la activitatea ING Insurance din Europa și Asia.
         
            (20)  Directiva Solvabilitate II face trimitere la Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) – o reformare a diferitor directive – care poate fi aplicată de la 1 ianuarie 2014. În special, aceasta ar urma să redefinească cerințele de capital pentru companiile de asigurări.
         
            (*1)  Informații confidențiale.
         
            (21)  Anuitățile variabile (VA) reprezintă 27 % din bilanțul ING Insurance US începând cu sfârșitul anului 2011. Activitățile privind anuitățile variabile au fost întrerupte, fiind în prezent efectuate de către ING ca „bilanț închis”.
         
            (22)  O descriere detaliată a plângerii este disponibilă la considerentele (79)-(90) ale deciziei de deschidere a procedurii oficiale de investigare.
         
            (23)  Basel III este un set de măsuri de reformă elaborate de către Comitetul de la Basel pentru supraveghere bancară cu scopul de a consolida reglementarea, supravegherea și gestionarea riscurilor în sectorul bancar.
         
            (24)  Fără a lua în considerare, de exemplu, creșterile de capital sau profiturile din cesionări.
         
            (25)  Pentru informații suplimentare privind compania, a se vedea considerentul 21 al prezentei decizii.
         
            (26)  În colaborare cu DNB, Banca Centrală Europeană (BCE), Comisia și Comitetul european pentru risc sistemic (CERS).
         
            (27)  Prezentarea de la 11 iulie 2012 a indicat faptul că portofoliul transferat ar fi inițial de 2,6 miliarde EUR.
         
            (28)  Măsurată de la data lansării NN Bank, și anume, din momentul în care structura descrisă a NN Bank devine operațională.
         
            (29)  Inclusiv sucursalele ING Bank.
         
            (30)  Dimensiunea va depinde de necesitatea de a atinge cotele de piață prevăzute la considerentul 79; selecția portofoliului ING cu probabilitate de nerambursare (PD) și pierderile datorate nerambursării (LGD) care ar fi conforme cu planul de afaceri al NN Bank.
         
            (31)  În perioada de tranziție anterioară lansării scenariului Van Gogh (până când structura descrisă a NN Bank devine operațională), WUB și NN Bank vor începe să construiască capacități de producție financiară de consum cât mai curând posibil. Având în vedere perioada de tranziție, ING se angajează la o producție de piață pro rata între momentul lansării scenariului Van Gogh și 31 decembrie 2013. Orice deficit al producției din anul relevant va fi compensat în anii următori cu scopul de a atinge premizele preconizate.
         
            (32)  Portofoliul respectiv de împrumuturi de consum al clienților ING Bank din Țările de Jos este un portofoliu deținut de către ING Bank.
         
            (33)  Dimensiunea va depinde de necesitatea de a atinge cotele de piață prevăzute la considerentul 80; selecția portofoliului ING cu probabilitate de nerambursare (PD) și pierderile datorate nerambursării (LGD) care ar fi conforme cu planul de afaceri al NN Bank.
         
            (34)  Kadaster este registrul cadastral olandez.
         
            (35)  Cu excepția finanțării din partea ING (sau din partea oricăreia dintre sucursalele sale directe sau indirecte).
         
            (36)  În special promoții […] și […] stimulente și, într-o măsură mai redusă, alte metode de marketing. În cazul în care măsurile respective nu constau în principal în promoții […] sau […] stimulente, acestea trebuie aprobate de către mandatarul însărcinat cu monitorizarea, putând fi respinse de către Comisie.
         
            (37)  ING va înregistra cel puțin […] miliarde EUR din reducerea totală a bilanțului (de 45 %) sub forma cesionărilor (în conformitate cu planul de restructurare al ING din 22 octombrie 2009).
         
            (38)  Reducerea progresivă a anuităților variabile și a produselor financiare din Statele Unite poate fi considerată drept o cesionare, cu condiția ca punerea în aplicare a acesteia să fie conformă cu condițiile enumerate în anexa II.
         
            (39)  Și anume, cu excepția creditelor ipotecare, întrucât acestea nu sunt considerate drept o expunere directă la bunuri imobiliare.
         
            (40)  50 % se măsoară în funcție de procentul de acțiuni de 50 % plus 1 și o pierdere a dreptului de acționar majoritar în cadrul comitetului executiv, precum și în funcție de deconsolidarea contabilă a entității.
         
            (41)  Raportul privind progresul din versiunea finală a planului de restructurare al ING din 19 iunie 2012.
         
            (42)  Reducerile din Statele Unite (și anume activitatea privind anuitățile variabile și produsele financiare) pot fi considerate, de asemenea, cesionări pro forma. Reducerile respective măsurate pe baza capitalului propriu alocat (pe baza datelor financiare din 2011) împreună cu o cesionare de cel puțin 25 % din dobânda ING Insurance US vor conduce la o cesionare de peste 50 % (pro forma) până la 31 decembrie 2014.
         
            (43)  În ceea ce privește ING Insurance US, criteriul privind cesionarea 50 %+ va fi atins atunci când ING cesionează cel puțin 25 % din activitatea respectivă, luând în considerare o cesionare pro-forma a activităților reduse din Statele Unite (pe baza datelor financiare din 2011 privind capitalul propriu alocat).
         
            (44)  Prin „fără întârzieri nejustificate” se înțelege că ING își va ajusta prețul în termen de [0-20] de zile lucrătoare dacă este autorizată să facă acest lucru în temeiul normelor juridice și de reglementare (locale).
         
            (45)  O „instituție financiară” este definită drept ansamblul companiilor existente în cadrul unui grup. În consecință, sunt incluse în această categorie mărcile comerciale secundare și sucursalele.
         
            (46)  În cazul în care ING Direct nu se află printre primele zece astfel de instituții, aceasta se poate compara cu (cei) zece (cei mai mari) actori de pe piață. În cazul în care ING Direct se află printre cei zece cei mai mari actori de pe piață, comparația ar trebui să se facă în raport cu ceilalți nouă cei mai mari actori de pe piață. Cea de-a doua situație nu se aplică și pentru ING Direct Austria, care se poate compara întotdeauna cu zece alți (cei mai mari) actori de pe piață.
         
            (47)  Prin „fără întârzieri nejustificate” se înțelege că ING își va ajusta prețul în termen de [0-20] de zile lucrătoare dacă este autorizată să facă acest lucru în temeiul normelor juridice și de reglementare (locale).
         
            (48)  A se vedea considerentul (124).
         
            (49)  Și anume, toate filialele sau sucursalele ING care nu fac parte din ING Direct și care dețin o cotă de piață de peste 5 %.
         
            (50)  În ceea ce privește Insurance US, criteriul privind cesionarea 50 %+ va fi atins atunci când ING cesionează cel puțin 25 % din activitatea respectivă, luând în considerare o cesionare pro-forma a activităților reduse din Statele Unite (pe baza datelor financiare din 2011 privind capitalul propriu alocat).
         
            (51)  IRR ar fi mai ridicată deoarece valoarea totală a rambursării nu ar scădea pe măsura avansării perioadei de rambursare, reducând, prin urmare, perioada pentru care a fost calculată IRR.
         
            (52)  Aceasta se aplică anexei la decizia de restructurare și, după caz, în măsura în care articolul 2 al doilea paragraf din decizia de restructurare din 2009 și anexa II la decizia respectivă sunt considerate de către instanțele europene ca fiind valabile, precum și angajamentelor din anexa la decizia de restructurare din 2009.
         
            (53)  O conversie ar garanta pentru Țările de Jos cel puțin o rambursare la valoarea nominală pe care acestea o pot solicita în cazul conversiei în temeiul condițiilor aprobate în decizia privind salvarea.
         
            (54)  Aceeași abordare a fost adoptată în cazul SA.34539 Commerzbank JO C 177, 20.6.2012, p. 20, considerentul (25).
         
            (55)  În cazul SA.29833 KBC JO C 135, 9.5.2012, p. 5 considerentele (74)-(83), Comisia a reevaluat ajutorul de restructurare acordat în favoarea KBC în lumina cerințelor din Comunicarea Comisiei privind restabilirea viabilității și evaluarea măsurilor de restructurare luate în sectorul financiar, în contextul crizei actuale, în conformitate cu normele privind ajutoarele de stat, JO C 195, 19.8.2009, p. 9, („Comunicarea privind restructurarea”) deoarece modificările aduse planului de restructurare au implicat un ajutor de stat suplimentar.
         
            (56)  Considerentul (180) din decizia de restructurare.
         
            (57)  A se vedea considerentul 71.
         
            (58)  A se vedea considerentul 70.
         
            (59)  Deși datele respective nu au fost utilizate în studiul RBB Economics [a se vedea considerentul (16)], care se baza pe informații de piață mai agregate, se presupune că preocupările exprimate în studiul RBB Economics ar fi fost modificate în lumina informațiilor respective mai detaliate. Datele detaliate privind dinamica pieței nu puneau la îndoială relevanța definiției pieței utilizată în decizia de restructurare din 2012. De asemenea, Comisia nu a primit observații ale părților terțe referitoare la decizia de deschidere a procedurii oficiale de investigare cu privire la relevanța definiției pieței.
         
            (60)  A se vedea considerentul 18.
         
            (61)  N372/2009 AEGON JO C 290, 27.10.2010 p. 1 și SA.33303 SNS REAAL JO C 33, 7.2.2012, p. 5.
         
            (62)  Inițial de [15-25] %, a se vedea considerentul (97) din decizia de restructurare din 2012. La considerentul (189) din decizia de restructurare din 2012 Comisia a acceptat deja reducerea la o IRR de 15 % drept remunerare adecvată în vederea analizei sale privind compatibilitatea.
         
            (63)  SA.33303 SNS REAAL JO C 33, 7.2.2012, p. 5, SA.29833 KBC JO C135, 9.5.2012, p. 5.
         
            (64)  A se vedea considerentul (192) din decizia de restructurare din 2012.
         
            (65)  Deși anumite tranzacții au avut loc, acestea au fost de dimensiuni mai mici decât cele ale ING Insurance. De exemplu, OPI a Talanx; achiziționarea JEVCO de către Intact Financial Corporation (o dimensiune a operațiunilor de 530 milioane USD și o valoare contabilă de 1,3 în mai 2012); achiziționarea Old Mutual Skandinavia de către Skandia LifeSkandia AB (o dimensiune a operațiunilor de 2 496 milioane EUR și o valoare contabilă de 1,7 în decembrie 2011); achiziționarea AXA Canada de către Intact Financial Corporation (o dimensiune a operațiunilor de 2 665 milioane USD și o valoare contabilă de 1,8 în mai 2011); achiziționarea Tower Australia de către Dai Ichi Life (o dimensiune a operațiunilor de 1 432 milioane USD și o valoare contabilă de 1,94 în decembrie 2010).
         
            (66)  A se vedea considerentul 28.
         
            (67)  În cele din urmă, retenția ar trebui să fie doar temporară deoarece ING se angajează să vândă activitatea privind anuitățile variabile […]. Monitorizarea angajamentului respectiv include analize periodice ale pieței cu scopul de a stabili dacă extinderea termenului-limită de cesionare pe baza modificării modalităților de cesionare privind portofoliul de anuități variabile se limitează la minimul necesar.
         
            (68)  Punctul 34 din Comunicarea privind restructurarea prevede că o remunerare adecvată este o remunerare care limitează în mod corespunzător denaturările concurenței, întrucât limitează valoarea ajutorului.
         
            (69)  A se vedea figura 1 de la considerentul 77.
         
            (70)  [1,5-6] miliarde EUR, respectiv [2-9] % în medie pe parcursul perioadei 2013-2015, a se vedea considerentul 79.
         
            (71)  [40-140] miliarde EUR, respectiv [0,5-6] % până în 2015, a se vedea considerentul 80.
         
            (72)  Decizia în cazul SA.34539 Commerzbank, JO C 177, 20.6.2012, p. 20 și decizia în cazul SA.29833 KBC JO C 135, 9.5.2012, p. 5.
      
      
         
            ANEXA I
            
               CATALOGUL DE ANGAJAMENTE
            
            a)   Rambursarea titlurilor de securitate de rangul 1 de bază restante;
            
                        —
                     
                     
                        ING va rambursa Țărilor de Jos restul de 300 000 000 de titluri de securitate de rangul 1 de bază în conformitate cu următorul calendar: (i) 1 125 milioane EUR până la 26 noiembrie 2012, (ii) 1 125 milioane EUR până la 6 noiembrie 2013, (iii) 1 125 milioane EUR până la 31 martie 2014, și (iv) 1 125 milioane EUR până la 15 mai 2015, în conformitate cu programul detaliat mai jos.
                        Calendar de rambursare
                        (miliarde EUR)
                        50 % primă/dobândă acumulată
                        răscumpărare
                        rambursare la valoarea nominală prin conversie
                        Cu scopul de a aduce plata totală la exact 4,5 miliarde EUR, ING va trebui să exercite, pentru o foarte mică parte, opțiunea de conversie a titlurilor de valoare CT1 deoarece răscumpărarea la o rată de 150 % va declanșa dobânda acumulată în cazul în care acest lucru nu are loc până la data de 13 mai a fiecărui an. În cazul unei (astfel de) conversii (descrisă, de asemenea, la angajamentul de mai jos), statul olandez va opta pentru răscumpărarea la o valoare nominală în numerar.
                     
                  
                        —
                     
                     
                        Rambursările respective vor fi efectuate în special prin răscumpărarea titlurilor de valoare de la statul olandez și prin plata primei aferente de 50 %. Calendarul menționat mai sus permite o rambursare totală de 4,5 miliarde EUR, ceea ce înseamnă o rată internă minimă globală de rentabilitate (IRR) de exact 12,5 %, care se situează peste rentabilitatea globală de cel puțin 10 % menționată în decizia Comisiei din 12 noiembrie 2008. ING va apela la opțiunea de conversie în măsura în care plata cupoanelor este declanșată și/sau dacă dobânda acumulată poate fi plătită, de exemplu, dacă profiturile vor fi egale cu 4,5 miliarde EUR. În acest caz, plata cupoanelor și/sau a dobânzii acumulate care conduce la profituri de peste 4,5 miliarde EUR va fi dedusă în mod efectiv din plata primei de 50 %. Aducerea rambursării totale la valoarea de 4,5 miliarde EUR poate fi atinsă prin intermediul unei conversii pro rata a unei părți din titlurile de valoare rămase în locul răscumpărării acestora. Toate plățile restante (estimări, prime, cupoane și/sau dobânda acumulată) se ridică în total la 4,5 miliarde EUR.
                     
                  
                        —
                     
                     
                        Rambursările efective ale tranșelor conform calendarului menționat mai sus depinde de aprobarea Băncii Centrale olandeze (DNB).
                     
                  
                        —
                     
                     
                        ING se angajează să ramburseze statului olandez cât mai curând posibil suma respectivă, urmând ca ING să accelereze plățile dacă acest lucru este prudent în circumstanțele financiare actuale. În cazul în care ING accelerează plățile, aceasta ar conduce la o IRR de peste 12,5 %.
                     
                  
                        —
                     
                     
                        În cazul în care o tranșă nu poate fi rambursată integral sau parțial, ING o va compensa printr-o creștere corespunzătoare a tranșei următoare. Statul olandez se angajează să renotifice măsura de recapitalizare de rangul 1 de bază în cazul în care ING nu rambursează integral suma în două tranșe consecutive.
                     
                  
                        —
                     
                     
                        În cazul în care ING nu rambursează 4,5 miliarde EUR până la 15 mai 2015, astfel cum se indică în calendar, statul olandez se angajează să renotifice măsura de recapitalizare de rangul 1 de bază.
                     
                  b)   Angajamentele privind reducerea bilanțului ING;
            
                        —
                     
                     
                        ING va continua să își reducă bilanțul cu aproximativ 45 % în comparație cu cifrele din cel de-al treilea trimestru al anului 2008 prin intermediul cesionărilor (1) sau al altor măsuri menite să reducă dimensiunea bilanțului (cum ar fi reducerea progresivă a portofoliilor) (2) până la 31 decembrie 2015. Reducerea promisă a bilanțului se bazează pe datele din cel de-al treilea trimestru al anului 2008 și nu ia în considerare impactul posibil al creșterii organice, al modificărilor cursului de schimb valutar (FX), al modificărilor ratei dobânzii sau al creșterilor suplimentare datorate posibilelor noi cerințe de reglementare, cum s-ar întâmpla, de exemplu, în cazul în care băncile ar fi obligate să păstreze rezerve de lichidități mai mari din cauza regulamentelor noi de la nivelul Uniunii.
                     
                  
                        —
                     
                     
                        ING nu va fi obligată să își restricționeze creșterea organică (cu alte cuvinte, creșterea care nu este legată de achiziții) a bilanțului activităților sale. ING va continua să aibă o politică generală de utilizare a creșterii sale în cadrul fondurilor încredințate de către clienți în special cu scopul de a crește împrumuturile pentru economia reală (întreprinderi și consumatori) și să își diminueze expunerea la clasele de active cu riscuri mai ridicate în cadrul titlurilor garantate cu ipoteci comerciale (CMBS) sau al titlurilor garantate cu ipoteci rezidențiale (RMBS). Aceasta nu va avea inițiative noi care să îi sporească expunerea directă la bunuri imobiliare (3), în conformitate cu politica generală a ING de eliminare a riscurilor.
                     
                  
                        —
                     
                     
                        ING se angajează să cesioneze peste 50 % din operațiunile ING Insurance/Investment Management (IM) Asia până la 31 decembrie 2013, peste 50 % din operațiunile ING Insurance/IM US până la 31 decembrie 2014 și peste 50 % din operațiunile ING Insurance/IM Europe până la 31 decembrie 2015 (4), pe lângă entitățile/activitățile comerciale care au fost deja cesionate/reduse/încheiate de către ING, menționate la considerentul (77) din decizia de restructurare din 2012, precum și în cel mai recent raport privind progresul bianual (5). În plus, în ceea ce privește activitatea US Insurance/IM, ING se angajează să cesioneze cel puțin 25 % din activitatea respectivă până la 31 decembrie 2013 (6).
                     
                  
                        —
                     
                     
                        Se consideră că cesionarea controlului a peste 50 % din participația ING (măsurată în acțiuni) în cadrul unei activități este conformă cu cerința de cesionare. Într-un astfel de caz, ING va pierde dreptul de acționar majoritar în cadrul comitetului executiv și își va deconsolida activitatea (în conformitate cu normele contabile ale standardelor de contabilitate naționale – IFRS). ING va cesiona participațiile restante în cadrul (i) ING Insurance/IM Europe până la 31 decembrie 2018, (ii) ING Insurance/IM US până la 31 decembrie 2016, și (iii) ING Insurance/IM Asia până la 31 decembrie 2016.
                     
                  c)   De asemenea, Țările de Jos se angajează ca ING să adere la interdicția privind achizițiile:
            
                        —
                     
                     
                        ING se va abține de la achiziționarea de instituții financiare pentru o perioadă suplimentară. Mai mult, ING se va abține, pentru aceeași perioadă, de la achiziționarea de (alte) activități care ar încetini rambursarea titlurilor de valoare de rangul 1 de bază către Țările de Jos. Interdicția privind achizițiile se va aplica până la 18 noiembrie 2015 sau până la data cesionării a peste 50 % din operațiunile Insurance/IM Asia, a 50 % din operațiunile Insurance/IM US și a 50 % din operațiunile Insurance/IM Europe, oricare dată survine prima (7).
                     
                  
                        —
                     
                     
                        Fără a aduce atingere interdicției respective, ING poate, după obținerea aprobării Comisiei, să achiziționeze activități, în special dacă acest lucru este esențial pentru salvgardarea stabilității financiare sau a concurenței pe piețele relevante.
                     
                  d)   De asemenea, Țările de Jos se angajează ca ING Bank să adere la interdicția privind determinarea prețului pe piață:
            
               ING UE (care nu este ING Direct) > 5% cota de piață
            
            
                        —
                     
                     
                        Nu se va aplica nicio interdicție privind determinarea prețului pe piața din Țările de Jos [credite ipotecare, conturi de economii, depozitele întreprinderilor mici și mijlocii (IMM-uri), servicii bancare private etc.]. Pentru alte activități care nu fac parte din ING Direct de pe teritoriul Uniunii Europene cu o cotă de piață mai mare de 5 % se aplică următoarele.
                     
                  
                        —
                     
                     
                        În lipsa unei autorizări prealabile din partea Comisiei, ING nu va oferi prețuri mai avantajoase pentru produsele standard ale ING (pe piețele definite mai jos) decât cei trei concurenți direcți care practică cele mai mici tarife pe piețele UE în care ING deține o cotă mai mare de 5 %. În consecință, ING poate în cel mai bun caz să ofere un preț atât timp cât există cel puțin încă trei produse cu un preț mai bun pe piață.
                     
                  
                        —
                     
                     
                        Angajamentul respectiv se limitează la produsele standard ale ING pe următoarele piețe de produse: (i) piața cu amănuntul a conturilor de economii, (ii) piața cu amănuntul a creditelor ipotecare, (iii) serviciile bancare private în măsura în care acestea implică produse ipotecare sau produse de economii sau (iv) depozitele pentru IMM-uri (în cazul în care IMM-urile sunt definite pe baza definiției IMM-urilor utilizate în mod obișnuit/în prezent de către ING în cadrul activității sale din țara relevantă). Imediat ce ING ia cunoștință de faptul că oferă prețuri mai avantajoase pentru produsele sale decât cei trei concurenți care practică cele mai mici tarife, ING își va ajusta prețurile în cel mai scurt timp, fără întârzieri nejustificate, în termen de [0-20] de zile lucrătoare, dacă este autorizată să facă acest lucru în temeiul normelor juridice și de reglementare (locale). În momentul în care ING își stabilește prețurile, aceasta va evalua dacă prețurile respective respectă restricțiile privind determinarea prețului pe piață. Cu scopul de a minimiza conflictele dintre interdicția privind determinarea prețului pe piață și restricțiile juridice și în materie de reglementare privind ajustarea prețurilor, ING va limita valabilitatea ofertelor sale pe piață la un interval de maximum trei luni.
                     
                  
               ING Direct UE
            
            
                        —
                     
                     
                        Mai mult, pentru a susține viabilitatea pe termen lung a ING, ING Direct se va abține, în lipsa unei autorizări prealabile din partea Comisiei, să ofere prețuri mai avantajoase decât concurentul său direct care practică cele mai mici tarife pe piață (printre cele zece instituții financiare cu cea mai mare cotă pe piața relevantă de produse) (8) în ceea ce privește produsele standard ale ING pe piața cu amănuntul a creditelor ipotecare și pe piața cu amănuntul a conturilor de economii din cadrul UE. În consecință, ING poate în cel mai bun caz să ofere un preț atât timp cât există cel puțin încă trei produse cu un preț mai bun pe piață. O instituție financiară va fi definită drept ansamblul de companii din cadrul unui grup (în această categorie intră, de exemplu, mărcile comerciale secundare sau sucursalele). Toate prețurile oferite de o astfel de instituție financiară (inclusiv prețurile mărcilor comerciale secundare și ale sucursalelor) pot fi utilizate pentru stabilirea unor valori de referință.
                     
                  
                        —
                     
                     
                        Imediat ce ING Direct ia cunoștință de faptul că a devenit lider de preț pe piața cu amănuntul a creditelor ipotecare sau pe piața cu amănuntul a conturilor de economii din cadrul UE, ING Direct își va ajusta prețul în cel mai scurt timp, fără întârzieri nejustificate, în termen de [0-20] de zile lucrătoare dacă este autorizată să facă acest lucru în temeiul normelor juridice și de reglementare (locale), la un nivel conform cu angajamentul în cauză. În momentul în care ING Direct își stabilește prețurile, aceasta va evalua dacă prețurile sale respectă restricțiile. Cu scopul de a minimiza conflictele dintre interdicția privind determinarea prețului pe piață și restricțiile juridice și în materie de reglementare privind ajustarea prețurilor, ING Direct va limita valabilitatea ofertelor sale pe piață la un interval de maximum trei luni.
                     
                  
                        —
                     
                     
                        În cazul în care numărul de prețuri din categoria valorilor de referință bazate pe cea mai bună rată a celor mai bune zece instituții financiare este mai mic de zece, va fi utilizată cea de-a unsprezecea, cea de-a douăsprezecea, cea de-a a treisprezecea etc. instituție financiară până când sunt identificate zece prețuri ale unor instituții financiare diferite.
                     
                  
                        —
                     
                     
                        Pentru fiecare țară și grup de produse a fost convenită o listă prestabilită de zece instituții financiare (inclusă într-un document separat care a fost aprobat de către Comisie ca bază a monitorizării) care va fi utilizată până la 30 iunie 2013 și actualizată periodic. În cel de-al doilea trimestru al anului 2013, mandatarul însărcinat cu monitorizarea interdicției privind determinarea prețului va revizui lista și va propune, după caz, modificări.
                        Pentru Spania, Franța și Italia au fost elaborate acorduri specifice privind valorile de referință. În cazul specific al Italiei (rata de bază), ING se angajează să ofere un preț mai scăzut decât prima cotă de bază din Italia în comparație cu întreaga piață a conturilor de economii [cu excepția a trei actori de nișă: (…)]. Noii actori de pe piață vor fi evaluați de către mandatarul însărcinat cu monitorizarea interdicției privind determinarea prețului. Valoarea de referință pentru ratele promoționale variabile ale conturilor de economii din Italia a fost stabilită pe baza listei privind cele mai bune zece instituții financiare. Pentru fiecare instituție financiară în parte va fi luată în considerare cea mai ridicată rată promoțională variabilă a conturilor de economii. În cazul în care instituția financiară în cauză nu oferă o rată promoțională variabilă a conturilor de economii, va fi luată în considerare cea mai ridicată ofertă de depozite pe termen fix pe parcursul unei perioade de [1-12] luni. Cu toate acestea, în cazul în care peste [2-6] dintre cele mai bune zece instituții financiare oferă o rată promoțională variabilă a conturilor de economii, capacitatea de a include oferta de depozite pe termen fix pe parcursul unei perioade de [1-12] luni nu mai este valabilă. ING se angajează să ofere un preț mai scăzut decât cea mai bună ofertă din lista respectivă a valorilor de referință. Detalii privind excepțiile și alte clarificări sunt incluse într-un document separat care a fost convenit împreună cu Comisia în vederea monitorizării.
                     
                  
               General
            
            
                        —
                     
                     
                        Mai mult, ING nu va oferi stimulente în materie de achiziții (de exemplu, bonusuri în numerar) plătite pentru deschiderea unui cont de economii care sunt, în combinație cu rata dobânzii oferite, mai avantajoase decât cea mai ridicată combinație între rata dobânzii și stimulentul în materie de achiziții pe piața conturilor de economii. În plus, în momentul oferirii unui grup de produse (inclusiv un cont de economii), orice combinație între ratele dobânzii și stimulentele în materie de achiziții pentru un astfel de grup de produse nu va fi mai mare decât cea mai ridicată combinație între ratele dobânzii și stimulentele în materie de achiziții pe piața conturilor de economii sau pentru un grup similar. Un grup include tarifarea produsului în sine. Pentru a calcula valoarea combinată a ofertei, se scade stimulentul în materie de achiziții din primul depozit mediu al ING pentru o campanie de douăsprezece luni, ceea ce conduce la o rată a dobânzii combinată eficace. În ceea ce privește ING UE [(care nu este ING Direct) > 5% cota de piață], grupurile vor fi comparate cu cei trei concurenți direcți care practică cele mai mici tarife pe piață. În ceea ce privește ING Direct, grupurile vor fi comparate cu cele zece instituții financiare cu cea mai mare cotă pe piața relevantă de produse.
                     
                  
                        —
                     
                     
                        În cazul în care modificările de pe piață conduc la o lipsă de concurență semnificativă pentru o anumită categorie de valori de referință, inclusiv în urma includerii tuturor instituțiilor financiare sau în cazul în care concurenții (i) furnizează clienților informații incorecte și/sau incomplete cu privire la interdicția ING de a determina prețul pe piață sau (ii) încearcă să expună ING la riscul de încălcare a interdicției privind determinarea prețului pe piață, mandatarul însărcinat cu monitorizarea interdicției în cauză va înainta, în urma consultării Comisiei, o propunere și va viza o înțelegere între Comisie și ING cu scopul de a găsi o soluție în spiritul soluțiilor incluse într-un document separat care a fost convenit împreună cu Comisia în vederea monitorizării.
                     
                  
                        —
                     
                     
                        Angajamentele făcute de ING în 2009 în legătură cu interdicția privind determinarea prețului pe piață, incluse în anexa la decizia Comisiei din 11 mai 2012, vor rămâne valabile pe parcursul perioadei de tranziție de trei luni de la data adoptării deciziei Comisiei privind prezenta anexă. Restricțiile modificate prevăzute în anexa I vor intra în vigoare în termen de trei luni de la data adoptării deciziei Comisiei privind prezenta anexă modificată. Interdicția privind determinarea prețului pe piață se va aplica până la 18 noiembrie 2015 sau până la data cesionării a peste 50 % din operațiunile Insurance/IM în Asia, a peste 50% din operațiunile Insurance/IM în SUA (9) și a peste 50 % din operațiunile Insurance/IM în Europa, oricare dată survine prima. Un mandatar însărcinat cu monitorizarea selectat în prealabil și propus de către ING va fi numit de către Țările de Jos pentru a monitoriza respectarea angajamentului respectiv („mandatar însărcinat cu monitorizarea interdicției privind determinarea prețului pe piață”). Numirea mandatarului însărcinat cu monitorizarea interdicției privind determinarea prețului pe piață face obiectul aprobării Comisiei.
                     
                  e)   Țările de Jos se angajează la o serie de dispoziții detaliate privind excluderea și cesionarea WUH/Interadvies:
            
                        —
                     
                     
                        Se face trimitere la cererea de evaluare/premiza (Van Gogh) a Țărilor de Jos din 4 noiembrie 2011 și la actualizările ulterioare înaintate Comisiei, în special la actualizarea premizei de la 11 iulie 2012. Angajamentele Van Gogh sunt enumerate mai jos.
                     
                  
                        —
                     
                     
                        ING va înființa o companie nouă cesionată în Țările de Jos, care va fi exclusă din activitatea actuală de pe piața olandeză de servicii bancare cu amănuntul. Principalele previziuni financiare ale activității respective vor fi, după cum urmează (10):
                        
                           Bilanțurile clienților și estimările privind finanțarea NN Bank
                        
                        
                                    (milioane)
                                 
                              
                                     
                                 
                                 
                                    Valoarea de pornire
                                 
                                 
                                    2013
                                 
                                 
                                    2014
                                 
                                 
                                    2015
                                 
                                 
                                    2016
                                 
                                 
                                    2017
                                 
                              
                                    
                                       Bilanțurile clienților
                                    
                                 
                              
                                    Credite ipotecare
                                 
                                 
                                    EUR 2 600 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Credite de consum
                                 
                                 
                                    EUR 188 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Depozite de consum
                                 
                                 
                                    EUR 2 940 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    
                                       Finanțare cu ridicata
                                    
                                 
                              
                                    Finanțarea ING Bank
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Piețe de capital
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                  
                        —
                     
                     
                        Rezultatul trebuie să fie o companie nou-înființată viabilă și competitivă de sine stătătoare, separată de activitatea reținută de către ING. Compania respectivă va include părți din activitatea diviziei bancare deja excluse și independente a Westland Utrecht/Interadvies („Westland Utrecht Bank”) și din activitățile actuale (limitate) ale diviziei bancare nou-înființate a Nationale Nederlanden (NN Bank).
                     
                  
                        —
                     
                     
                        Activitatea de cesionare va fi plasată sub controlul ING Insurance/IM Europe, care deține un angajament strategic pe termen lung pe piața olandeză de servicii bancare cu amănuntul și care va funcționa sub marca comercială „Nationale Nederlanden” (ca „NN Bank”), beneficiind de propriile capacități de finanțare și de o rețea mai vastă de distribuție. În consecință, NN Bank va fi cesionată ca parte din ING Insurance/IM Europe cel mai târziu până la 31 decembrie 2015. Cesionarea în cauză va avea loc probabil prin intermediul unei oferte publice inițiale (OPI).
                     
                  
                        —
                     
                     
                        NN Bank va oferi o linie de produse vastă și coerentă, cu credite ipotecare, conturi de economii, anuități bancare, investiții și produse de tipul creditelor de consum, combinată cu produsele de asigurare cu amănuntul de bază oferite de NN Life și de companiile de asigurări P&C (11). NN Bank va ajunge la consumatori prin intermediul unui model integrat de distribuție prin canale multiple, angajând consultanți financiari independenți și agenți afiliați cu acoperire națională pentru a furniza consiliere cu privire la produse și situații financiare complexe și sporind numărul centrelor internet și de apeluri pentru vânzări și servicii. Canalele respective de distribuție furnizează împreună accesul la peste 2,5 milioane de clienți ai Nationale Nederlanden.
                     
                  
                        —
                     
                     
                        NN Bank se va autofinanța în mare parte din economiile cu amănuntul și din finanțarea în exces rezultată din activitatea de asigurare, plus finanțarea externă necesară. Nationale Nederlanden are acces la finanțare și capital cu scopul de a permite creșterea și producția de credite ipotecare, care reprezintă un avantaj concurențial în condițiile de piață actuale.
                     
                  
                        —
                     
                     
                        Prin punerea în aplicare a planului de afaceri al NN Bank, o parte din portofoliul de credite ipotecare existent al Westland Utrecht Bank va fi reținut de către ING. Bilanțul NN Bank va fi unul modest la început, cu scopul de a furniza o congruență corespunzătoare a activelor și pasivelor și de a dezvolta rapid banca într-un actor de talie mijlocie. Capitalizarea NN Bank va fi suficientă pentru punerea în aplicare a planului său de creștere pe termen lung: ING va transfera beneficiile economice din portofoliul reținut de către ING [350 milioane EUR pe baza valorii nete actuale a profiturilor (economice) din portofoliul respectiv] ca injecție de capital în avans și va furniza un capital suplimentar (de până la 120 de milioane EUR) în cazul în care este necesar, însă înainte de cesionare (în cazul în care rata efectului de levier din acordul Basel III devine obligatorie și dacă NN Bank are nevoie de capital pentru a-și pune în aplicare planul de afaceri). Aceasta va asigura creșterea până în 2016, după care NN Bank va putea să își finanțeze creșterea pe cont propriu. Prin urmare, ING va suporta toate cheltuielile și riscurile portofoliului de credite ipotecare reținut (până la scadență) și va transfera profiturile către NN Bank.
                     
                  
                        —
                     
                     
                        NN Bank va avea următoarele obiective privind creditele ipotecare și creditele de consum:
                        
                                    —
                                 
                                 
                                    
                                       Credite ipotecare
                                    
                                    În ceea ce privește creditele ipotecare, NN Bank va avea o producție anuală medie nouă, inclusiv reînnoiri ale portofoliului deținut de ING Bank (cu numele NN)] de cel puțin [1,5-6] miliarde EUR anual și [2-9] % din producția totală de credite ipotecare pe piața olandeză cu maximum [2-8] miliarde EUR pe an în perioada 2013 (măsurată de la lansarea NN Bank (12))-2015. Dacă criteriile respective nu sunt îndeplinite, ING se angajează la următoarele:
                                    
                                                —
                                             
                                             
                                                să transfere relațiile cu clienții individuali printr-un transfer de credite ipotecare către NN Bank (pe baza unor oferte individuale pentru clienții de credite ipotecare ai ING Bank (13)) (dimensiune care depinde de necesitatea de a atinge cota de piață sus-menționată; selecția portofoliului ING cu PD și LGD (14) care ar fi conforme cu planul de afaceri al NN Bank);
                                             
                                          
                                                —
                                             
                                             
                                                să transfere dreptul de proprietate asupra creditelor ipotecare respective fără costuri suplimentare pentru client sau pentru NN Bank;
                                             
                                          
                                                —
                                             
                                             
                                                să permită NN Bank să utilizeze canalele de distribuție ale ING Bank pentru a oferi creditele ipotecare marca NN Bank clienților ING Bank în vederea atingerii obiectivelor stabilite.
                                             
                                          
                              
                                    —
                                 
                                 
                                    
                                       Împrumuturi de consum
                                    
                                    În ceea ce privește împrumuturile de consum, NN Bank va avea o producție anuală nouă de cel puțin [10-100] milioane EUR și cel puțin [0,5-4] % din producția totală de împrumuturi de consum pe piața olandeză până la 31 decembrie 2013 (15). NN Bank va avea o producție anuală nouă de cel puțin [40-140] milioane EUR și cel puțin [0,5-5] % din producția totală de împrumuturi de consum pe piața olandeză care urmează să fie măsurată începând cu 31 decembrie 2015, cu maximum [100-200] milioane EUR. În cazul în care criteriile respective nu sunt îndeplinite, ING se angajează:
                                    
                                                —
                                             
                                             
                                                să transfere relațiile cu clienții individuali printr-un transfer al portofoliului de împrumuturi de consum al clienților ING Bank din Țările de Jos (fiind un portofoliu deținut de către ING Bank) către NN Bank (dimensiune care depinde de necesitatea de a atinge cota de piață mai-sus menționată; selecția portofoliului ING cu PD și LGD care ar fi conforme cu planul de afaceri al NN Bank);
                                             
                                          
                                                —
                                             
                                             
                                                să transfere dreptul de proprietate asupra împrumuturilor de consum respective fără costuri suplimentare pentru client sau pentru NN Bank.
                                             
                                          
                              
                  
                        —
                     
                     
                        ING se angajează ca până la 31 decembrie 2015 sau în momentul cesionării a peste 50 % din activitatea ING Insurance/IM Europe din cadrul NN Bank, nivelul minim de rangul 1 al NN Bank să fie de 12 %, care depășește cu mult cerința minimă de reglementare.
                     
                  
                        —
                     
                     
                        ING se angajează să includă un instrument de plată în cadrul NN Bank sub forma unui card de credit cu marca NN la un cost pentru clienți care nu depășește costul unui card de debit. În ceea ce privește titularii de carduri de credit cu marca NN, ING va oferi un acces gratuit la bancomatele sale („ATM”-uri) timp de trei ani de la lansarea cardului de credit în cauză, până la 31 decembrie 2015 cel târziu.
                     
                  
                        —
                     
                     
                        ING va trimite un e-mail de marketing referitor la NN Bank celor 350 000 de clienți ai săi în conformitate cu legislația olandeză privind protecția vieții private. ING va fi autorizată să explice clienților săi că e-mail-ul este trimis pentru ca ING să respecte normele Uniunii privind ajutoarele de stat.
                     
                  
                        —
                     
                     
                        ING Bank își va capitaliza noua producție de credite ipotecare. ING se angajează ca producția anuală de credite ipotecare a ING Bank (cu excepția reînnoirilor) să nu fie de [2-4] ori mai mare decât noua producție a NN Bank. Noua producție a ING pe trimestru nu poate fi de [2,5-5] ori mai mare decât noua producție a NN Bank din același trimestru și de [2,25-4,5] ori mai mare decât noua producție bianuală a NN Bank. În cazul în care noua producție a NN Bank depășește anual [2-8] miliarde EUR, nu există restricții cu privire la noua producție a ING Bank, ceea ce înseamnă că, dacă pe parcursul unui semestru (jumătate de an) noua producție a NN Bank depășește [1-4] miliarde EUR, volumul ING nu va fi limitat de noua sa producție pentru semestrul următor.
                        NN Bank trebuie să furnizeze ING noi date privind producția (propuneri noi, propuneri acceptate) și previziuni lunare fără întârzieri nejustificate. Respectarea capitalizării va fi măsurată pe baza cifrelor de producție publicate de Kadaster.
                        Restricția sus-menționată se aplică de la 1 ianuarie 2013 până la 31 decembrie 2015. Pe parcursul perioadei de tranziție și până la momentul lansării scenariului van Gogh, ING se angajează la o producție nouă maximă (cu excepția reînnoirilor) de [2-4] ori [1,5-6] miliarde EUR [(3-24) miliarde EUR] pe an. ING va raporta trimestrial progresul înregistrat.
                     
                  
                        —
                     
                     
                        NN Bank trebuie să își autofinanțeze bilanțul. Profilul de finanțare al NN Bank va fi conform cu proiecțiile bilanțului, astfel cum au fost acestea propuse în cadrul premizei. Aceasta înseamnă că ING nu va crește finanțarea NN Bank în sume absolute dincolo de sumele prevăzute în planul de afaceri al NN Bank pentru fiecare an în parte, iar finanțarea maximă furnizată de către ING în 2015 va fi de 2,7 miliarde EUR.
                        Finanțarea furnizată de către ING la sfârșitul anului 2015, cu o valoare maximă de 2,7 miliarde EUR, trebuie să ia forma titlurilor de plasament prin care ING poate achiziționa la prețul pieței garanții securizate sau nesecurizate, cum ar fi obligațiunile acoperite sau titlurile garantate cu ipoteci rezidențiale („RMBS”). De asemenea, garanțiile pot fi cumpărate de către investitori alții decât ING. 100 % din garanții ar trebui să aibă o durată la emisiune de cinci ani sau mai mult, 66 % o durată de șapte ani sau mai mult și 33 % o durată de zece ani sau mai mult. Determinarea unei tarifări conforme cu principiul deplinei concurențe se va baza pe tarifarea titlului de valoare în cauză sau, în cazul în care ING este singurul cumpărător al titlului de valoare, pe prețurile produselor de pe piața secundară ale omologilor similari propuși de către mandatarul însărcinat cu monitorizarea.
                        Valoarea de finanțare a NN Bank (depozite totale și finanțare cu ridicata) (16) se va ridica la cel puțin 75 % în primul an, la 80 % în al doilea an și la 85 % în al treilea an [cu o finanțare cu ridicata maximă de (1-4) EUR] în raport cu previziunile cazului de bază.
                        În cazul în care, din cauza modificărilor substanțiale ale mediului de reglementare și/sau ale circumstanțelor de piață finanțarea reală se află sub pragurile respective, conducând în consecință la actualizarea previziunilor bilanțului, ING va raporta acest aspect mandatarului însărcinat cu monitorizarea și Comisiei. Mandatarul însărcinat cu monitorizarea va propune, în colaborare cu Comisia, măsurile care trebuie adoptate pentru a salvgarda viabilitatea NN Bank care trebuie aprobată de către Comisie.
                        Nivelul de finanțare a ING va fi revizuit anual începând cu lansarea NN Bank (Van Gogh), până la 31 decembrie 2015.
                        În cazul în care previziunile privind finanțarea planului de afaceri nu sunt îndeplinite până la sfârșitul fiecărui an, ING va adopta următoarele măsuri:
                        
                                    —
                                 
                                 
                                    După primul an, ING va trimite un e-mail de marketing referitor la NN Bank către 50 000 de clienți suplimentari ai ING în cazul în care finanțarea reală se află sub pragul de 80 % și către 100 000 de clienți suplimentari ai ING în cazul în care finanțarea reală se află sub pragul de 75 % din previziunile scenariului de bază pentru primul an. După cel de-al doilea an, ING va trimite un e-mail de marketing referitor la NN Bank către 100 000 de clienți suplimentari ai ING în cazul în care finanțarea reală se află sub pragul de 85 % și către 150 000 de clienți suplimentari ai ING în cazul în care finanțarea reală se află sub pragul de 80 % din previziunile scenariului de bază pentru cel de-al doilea an. E-mail-urile vor fi elaborate în conformitate cu legislația olandeză privind protecția vieții private. ING va avea dreptul să explice clienților săi că e-mail-ul respectiv este necesar pentru ca ING să poată respecta normele Uniunii privind ajutoarele de stat.
                                 
                              
                                    —
                                 
                                 
                                    După primul an, ING va furniza NN Bank un buget de marketing suplimentar de 1 milion EUR în cazul în care finanțarea reală se află sub pragul de 80 % și de 2 milioane EUR în cazul în care finanțarea reală se află sub pragul de 75 % din previziunile scenariului de bază pentru primul an. După cel de-al doilea an, ING va furniza NN Bank un buget de marketing suplimentar de 2 milioane EUR în cazul în care finanțarea reală se află sub pragul de 85 % și de 4 milioane EUR în cazul în care finanțarea reală se află sub pragul de 80 % din previziunile scenariului de bază pentru cel de-al doilea an. După cel de-al treilea an, ING va furniza NN Bank un buget comercial de marketing de 5 milioane EUR în cazul în care finanțarea reală se află sub pragul de 85 % și de 6 milioane EUR în cazul în care finanțarea reală se află sub pragul de 80 % din previziunile scenariului de bază pentru cel de-al treilea an. NN Bank va utiliza bugetele de marketing respective pentru noua comercializare a vânzărilor directe [în special promoții (…) și (…) stimulente și, într-o măsură mai redusă, alte metode de marketing. În cazul în care măsurile respective nu constau în principal în promoții (…) sau (…) stimulente, acestea trebuie aprobate de către mandatarul însărcinat cu monitorizarea, putând fi respinse de către Comisie].
                                 
                              În cazul în care finanțarea reală din 2015 se află sub pragul de 85 % din previziunile scenariului de bază pentru anul 2015, ING va adopta următoarea măsură corectivă suplimentară:
                        
                                    —
                                 
                                 
                                    va prelungi cu doi ani accesul gratuit la ATM-urile ING pentru titularii de carduri de credit marca NN (și anume, până la 31 decembrie 2017).
                                 
                              
                  
                        —
                     
                     
                        Comisia va evalua angajamentele menționate anterior în momentul cesionării a peste 50 % din ING Insurance/IM Europe sau, după caz, din NN Bank sau până la 31 decembrie 2015, oricare dată survine prima. Angajamentele se vor încheia la data cesionării a peste 50 % din ING Insurance/IM Europe sau, după caz, din NN Bank, cu excepția cazului în care se specifică altfel.
                     
                  
                        —
                     
                     
                        Înființarea NN Bank va avea loc sub supravegherea mandatarului însărcinat cu monitorizarea numit în prezent. ING va izola NN Bank până la cesionarea a peste 50 % din ING Insurance/IM Europe, care va fi monitorizată de către mandatarul însărcinat cu monitorizarea. În vederea punerii în aplicare a măsurii de izolare, principalul principiu de concepție va consta în autorizarea NN Bank și a NN Insurance să execute în mod corespunzător o strategie comercială integrată între asigurările cu amănuntul și produsele și serviciile bancare cu amănuntul.
                     
                  
                        —
                     
                     
                        ING se va abține pentru o perioadă de timp intermediară până la cesionarea NN Bank și timp de 12 luni ulterior cesionării (și anume, cesionarea a peste 50 % din ING Insurance/IM Europe și din NN Bank) să solicite în mod activ clienților NN Bank produse pe care NN Bank le oferă clienților respectivi la data adoptării deciziei Comisiei.
                     
                  f)   Costurile tuturor mandatarilor numiți pe parcursul procesului de restructurare vor fi suportate de către ING.
            g)   Pentru a restabili viabilitatea, Țările de Jos se angajează ca ING să adere la următoarele:
            
                        —
                     
                     
                        ING va continua să își orienteze finanțarea non-depozitelor către finanțarea pe termen lung prin emiterea mai multor instrumente de îndatorare cu o scadență mai mare de un an. Strategia respectivă va implica faptul că va continua să crească cota relativă a finanțării pe termen lung neachitate (cu o scadență mai mare de un an) în secțiunea privind non-depozitele din bilanțul ING. Succesul strategiei respective depinde de revenirea piețelor la condiții mai puțin stricte.
                     
                  
                        —
                     
                     
                        ING se angajează să elimine efectul dublu de levier. În acest scop, pe parcursul cesionării vor fi utilizate profiturile acesteia pentru reducerea efectului dublu de levier – în măsura în care profiturile respective nu sunt necesare pentru a păstra efectul de levier al activității de asigurare restante la un nivel acceptabil – conducând în cele din urmă la eliminarea integrală a efectului dublu de levier. Separat, în măsura în care se generează un surplus de capital pe lângă ceea ce este necesar pentru a îndeplini cerințele acordului Basel III sau ale directivei Solvabilitate II, dividendele companiei holding pot forma o sursă suplimentară de accelerare a eliminării efectului dublu de levier.
                     
                  h)   În ceea ce privește amânarea plății cupoanelor și a rambursării titlurilor de valoare de rangurile 1 și 2, Țările de Jos se angajează ca ING să adere la următoarele:
            
                        —
                     
                     
                        ING nu va fi obligată să amâne plata cupoanelor pentru instrumentele hibride.
                     
                  Autoritățile olandeze înțeleg că Comisia nu este de acord ca beneficiarii ajutorului de stat să își remunereze propriile fonduri (capital propriu și datorie subordonată) atunci când activitățile acestora nu generează suficiente profituri (17) și că, în acest context, Comisia se împotrivește în principiu rambursării capitalului de rangul 2 și a instrumentelor hibride de rangul 1. Rambursarea sau răscumpărarea instrumentelor hibride de rangurile 1 și 2 vor fi propuse în viitor Comisiei spre autorizare de la caz la caz, până la 18 noiembrie 2014 sau până la data la care ING a rambursat toate titlurile de valoare CT1 de la Țările de Jos (inclusiv dobânda relevantă acumulată pentru cupoanele aferente titlurilor de valoare CT1 și comisioanele pentru prima de ieșire).
            Fără a aduce atingere restricției de mai sus, ING va fi autorizată să solicite ING Verzekeringen NV un instrument hibrid în valoare de 1,25 miliarde EUR (ISIN XS0130855108) cu o modificare a declanșatorului de control și în lipsa căruia ING Verzekeringen NV ar înregistra un deficit. Rambursarea instrumentului respectiv este o condiție prealabilă pentru restructurarea necesară înființării unei activități de asigurare de sine stătătoare. Modificarea clauzei privind controlul va fi declanșată în momentul cesionării ING Insurance Asia.
            i)   Țările de Jos se angajează ca ING să se abțină de la comercializarea în masă care invocă măsura de recapitalizare ca avantaj în termeni concurențiali.
            j)   Țările de Jos se angajează ca ING să păstreze restricțiile privind politicile de remunerare și activitățile de comercializare, conform angajamentelor din acordurile anterioare privind titlurile de valoare de rangul 1 de bază și linia de credit pentru active lichide.
            k)   ING și Țările de Jos se angajează ca rapoartele privind progresul înregistrat cu privire la punerea în aplicare a planului de restructurare să fie furnizate Comisiei la fiecare șase luni până la 31 decembrie 2013 și anual după această dată până în 2018 sau până la cesionarea integrală a activității ING Insurance.
            l)   În cazul în care ING nu și-a îndeplinit angajamentul de cesionare sau angajamentele referitoare la NN Bank până în 2015, statul olandez va renotifica Comisiei măsura de recapitalizare.
            m)   Punerea în aplicare integrală și corespunzătoare a tuturor angajamentelor și obligațiilor prevăzute în prezenta anexă va fi monitorizată încontinuu și îndeaproape până la 31 decembrie 2015 de către un mandatar calificat însărcinat cu monitorizarea independent de ING. Compania însărcinată în prezent cu sarcina respectivă va monitoriza în continuare angajamentul privind scenariul Van Gogh, precum și toate celelalte angajamente din prezenta anexă, cu excepția monitorizării interdicției privind determinarea prețului pe piață. Interdicția privind determinarea prețului pe piață va fi monitorizată de către un nou mandatar, și anume mandatarul însărcinat cu monitorizarea interdicției privind determinarea prețului pe piață. Numirea și performanța celor doi mandatari va fi revizuită de către Comisie după șase luni și ulterior în mod permanent. Aranjamentele privind numirea mandatarului însărcinat cu monitorizarea interdicției privind determinarea prețului pe piață și stabilirea obligațiilor acestuia sunt prevăzute într-un acord separat.
            n)   Țările de Jos se angajează ca planul de restructurare al ING să fie încheiat până la 31 decembrie 2015, cu excepția cazului în care se specifică altfel, de exemplu, cesionarea participației restante (și anume, participația mai mică de 50 %) în compania ING Insurance/IM.
            
               (1)  ING va înregistra cel puțin […] miliarde EUR din reducerea totală a bilanțului (de 45 %) sub forma cesionărilor (în conformitate cu planul de restructurare al ING din 22 octombrie 2009).
            
               (2)  Reducerea progresivă a anuităților variabile și a produselor financiare din Statele Unite poate fi considerată drept o cesionare cu condiția ca punerea acesteia în aplicare să fie conformă cu condițiile enumerate în anexa II.
            
               (3)  Și anume, cu excepția creditelor ipotecare, întrucât acestea nu sunt considerate drept o expunere directă la bunuri imobiliare.
            
               (4)  Și anume, 50 % se măsoară în funcție de procentul de acțiuni de 50 % plus 1 și o pierdere a dreptului de acționar majoritar în cadrul comitetului executiv, precum și în funcție de deconsolidarea contabilă a entității.
            
               (5)  Raportul privind progresul din versiunea finală a planului de restructurare al ING din 19 iunie 2012.
            
               (6)  Reducerile din Statele Unite (și anume activitatea privind anuitățile variabile și produsele financiare) pot fi considerate, de asemenea, cesionări pro forma. Reducerile respective măsurate pe baza capitalului propriu alocat (pe baza datelor financiare din 2011) împreună cu o cesionare de cel puțin 25 % din dobânda ING Insurance/IM US vor conduce la o cesionare de peste 50 % (pro forma) până la 31 decembrie 2014.
            
               (7)  În ceea ce privește ING Insurance/IM US, criteriul privind cesionarea 50 %+ va fi atins atunci când ING cesionează cel puțin 25 % din activitatea respectivă, luând în considerare o cesionare pro-forma a activităților reduse din Statele Unite (pe baza datelor financiare din 2011 privind capitalul propriu alocat).
            
               (8)  În cazul în care ING Direct nu se află printre primele zece astfel de instituții, aceasta se poate compara cu (cei) zece (cei mai mari) actori de pe piață. În cazul în care ING Direct se află printre cei zece cei mai mari actori de pe piață, comparația ar trebui să se facă în raport cu ceilalți nouă cei mai mari actori de pe piață. Cea de-a doua situație nu se aplică și pentru ING Direct Austria, care se poate compara întotdeauna cu zece alți (cei mai mari) actori de pe piață.
            
               (9)  În ceea ce privește Insurance US, criteriul privind cesionarea 50 %+ va fi atins atunci când ING cesionează cel puțin 25 % din activitatea respectivă, luând în considerare o cesionare pro-forma a activităților reduse din Statele Unite (pe baza datelor financiare din 2011 privind capitalul propriu alocat).
            
               (10)  Previziunile privind creditele ipotecare se bazează pe producția anuală de (1,5-7) EUR (scenariul de bază). Previziunile privind împrumuturile de consum se bazează pe obiectivele de producție menționate mai jos. Valorile reale pot devia din cauza comportamentului cumpărătorilor înainte de achiziție. Cu toate acestea, producția va fi conformă cu obiectivele prevăzute mai jos. Depozitele totale și finanțarea cu ridicata se vor situa între valorile anuale prevăzute mai jos.
            
               (11)  În prezent, NN Bank oferă numai anuități și credite (ipotecare) marca Bank. Orice extindere a activităților sau a produselor necesită aprobarea prealabilă a DNB.
            
               (12)  În perioada de tranziție anterioară lansării scenariului Van Gogh, angajamentul privind producția de credite ipotecare din cadrul scenariului Van Gogh va fi îndeplinit prin intermediul actualei societăți Westland Utrecht Bank. Pe parcursul perioadei respective, Westland Utrecht Bank va prezenta mandatarului însărcinat cu monitorizarea rapoarte privind îndeplinirea angajamentelor respective. Noua producție de credite ipotecare (inclusiv reînnoiri) și depozitele de consum din perioada de tranziție vor fi transferate băncii NN nou-înființate sau înainte de lansarea acesteia.
            
               (13)  Inclusiv sucursalele ING Bank.
            
               (14)  Probabilitatea de nerambursare (PD) și pierderile datorate nerambursării (LGD).
            
               (15)  În perioada de tranziție anterioară lansării scenariului Van Gogh, Westland Utrecht Bank/NN Bank vor începe să construiască capacități de producție financiară de consum cât mai curând posibil. Având în vedere perioada de tranziție, ING se angajează la o producție de piață pro rata între momentul lansării scenariului Van Gogh și 31 decembrie 2013. Orice deficit al producției din anul relevant va fi compensat în anii următori cu scopul de a atinge premizele preconizate.
            
               (16)  Cu excepția finanțării din partea ING (sau din partea oricăreia dintre sucursalele sale directe sau indirecte).
            
               (17)  A se vedea considerentul (26) din Comunicarea Comisiei privind restabilirea viabilității și evaluarea măsurilor de restructurare luate în sectorul financiar, în contextul crizei actuale, în conformitate cu normele privind ajutoarele de stat (Comunicarea privind restructurarea).
         
      
      
         
            ANEXA II
            
               PRINCIPIILE APLICATE UNITĂȚILOR INTERNE DE LICHIDARE DIN SECTORUL ASIGURĂRILOR
            
            Aplicabile atunci când Grupul ING deține controlul deplin asupra activității.
            
               Preocupări privind concurența
            
            
                        (i)
                     
                     
                        absența producției noi sau a subscrierii de polițe noi cu clienți existenți sau potențiali (absența angajamentelor contractuale sau a obiectivelor de administrare a activelor și a pasivelor)
                     
                  
                        (ii)
                     
                     
                        explorarea posibilităților în vederea retragerii polițelor în vigoare cu consimțământul clienților
                     
                  
                        (iii)
                     
                     
                        absența îmbunătățirii condițiilor comerciale cu privire la polițele în vigoare
                     
                  
                        (iv)
                     
                     
                        în cazul în care condițiile comerciale pot fi ajustate de către asigurător, acestea trebuie să fie stabilite la cel mai puțin avantajos nivel posibil
                     
                  
               Preocupări privind viabilitatea
            
            
                        (i)
                     
                     
                        explorarea periodică a posibilităților de vânzare totală sau parțială a activelor și a pasivelor rămase (monitorizarea anuală a pieței trebuie raportată mandatarului însărcinat cu monitorizarea; monitorizare documentată integrală a pieței o dată la doi ani)
                     
                  
                        (ii)
                     
                     
                        izolarea impactului potențial asupra activităților viabile prin separarea conturilor și prin alocarea clară a costurilor între activitățile profitabile și cele neprofitabile
                     
                  
                        (iii)
                     
                     
                        estimarea nevoilor ulterioare de capital ale activităților profitabile într-o manieră conservatoare și alocarea necesarului de capital sub forma provizioanelor sau sub alte forme
                     
                  
                        (iv)
                     
                     
                        gestionarea conservatoare a activelor și a pasivelor (a se vedea orientările privind reinvestirea)
                     
                  
                        (v)
                     
                     
                        o politică conservatoare de acoperire cu o eficiență de acoperire estimată la 80 %-120 % din obiectivul general de acoperire, în funcție de criteriul semnificației
                     
                  
                        (vi)
                     
                     
                        examinarea periodică a posibilităților de reasigurare parțială sau totală (de documentat)
                     
                  
                        (vii)
                     
                     
                        consecvența cu cerințele și obiectivele de reglementare locală aplicabile